Суриядан қайтган тожикистонлик аëл 13 йилга қамалди\n06 июл 2022, Тошкент вақти: 00:07\nДушанбелик 34 яшар Зарина Сардорова Суриядаги урушда қатнашиш ва ëшларни жиҳодга тарғиб қилганликда айбланди ва тожик маҳкамаси томонидан 13 йиллик қамоққа ҳукм этилди.\n24 февраль куни Душанбе шаҳар Исмоил Сомоний район судининг 34 яшар Зарина Сардорова устидан чиқарган ҳукмида маҳкуманинг жазони умумий режимдаги турмада ўташи айтилди.\nМаҳкама хулосасида айтилишича¸ икки боланинг онаси бўлган Зарина 2015 йил бошида Туркиянинг Ғозиантеп шаҳарчасидан Сурия ҳудудига ўтган. Суриядаги жиҳодчилар истеҳкомлари кенг кўламли ҳужумларга нишон бўлганидан сўнг Зарина ëнида 600 доллар пул билан яна Туркияга ўтган ва танишлари ëрдамида Душанбега қайтган.\nҲакамга кўра¸ Зарина Сардорова 2015 йил октябрида Душанбе халқаро аэропортида қўлга олинган ва унга нисбатан дарҳол Жиноят Кодексининг икки моддаси бўйича жиноий иш очилган.\nОммавий ахборот воситалари вакиллари билан учрашишдан бош тортаëтган Заринанинг яқинлари¸ 24 февраль куни чиқарилган ҳукм устидан юқори инстанция судига шикоят қилиш истагини билдирмаган. Айни пайтда¸ ҳакам¸ уларда шундай ҳуқуқлари борлигини эслатиб ўтган.\nТожикистон Ички ишлар вазирлиги маҳкамадан аввал Заринанинг эри Рустам Раҳмонов хотинимни Туркияда даволатаман¸ деган иддао билан банкдан 3000 доллар қарз олгани¸ қарз олинган пайтда Заринанинг Туркия эмас¸ аллақачон Сурияда бўлганини иддао қилган эди.\nВазирлик тарқатган баëнотда Зарина Сардорова шунингдек кўп эрлиликда ҳам айбланган. Айтилишича¸ аëл Душанбеда бир пайтнинг ўзида иккита эркак билан яшаган¸ Сурияга боргач эса¸ учинчи эркакка эрга теккан.\nТожик телеканалларида ўқиб эшиттирилган Ички ишлар вазирлиги баëнотида айтилишича¸ Заринанинг иккинчи эри фаолияти тақиқланган Тожикистон Ислом уйғониш партиясининг Исмоил Сомоний райони бўйича раҳбари бўлган.\nТожик расмийларига кўра¸ ҳозирда 1000 дан ошиқ тожикистонлик Сурия ва Ироқдаги жиҳодда жанг қилмоқда.\nЎтган ой ҳукумат мажлисида шу мавзуда гапирган президент Имомали Раҳмон Сурия ва Ироқда Тожикистондан кетган 146 оила яшаëтгани¸ мамлакат олий ўқув юртлари талабаларидан 21 нафари ҳам “Исломий давлат” террор гуруҳи сафига қўшилганини билдирган эди.


Мактабгача таълим вазирининг Самарканд вилоятидаги ташрифи давомида Ургут туманидаги Педагогика коллежида давом этди. – Бош саҳифа\nБош саҳифа / Ахборот хизмати / Янгиликлар / Мактабгача таълим вазирининг Самарканд вилоятидаги ташрифи давомида Ургут туманидаги Педагогика коллежида давом этди.\nМактабгача таълим вазирининг Самарканд вилоятидаги ташрифи давомида Ургут туманидаги Педагогика коллежида давом этди.\nКоллежда таҳсил олаётган талабалар билан учрашди. Таълим муассасаси 226 нафар бўлажак педагог-тарбячиларни тайёрлайди. Кластер ўқитиш тизими уларни янада кўпроқ иш билан таъминлаш имкониятини беради. Чунки коллеж қошида 240 ўринли 45-сон ДМТТ биноси реконструкция қилинмоқда. Бу ерда ёш кадрлар малакасини ошириш билан бир қаторда иш билан ҳам таъминланиши мумкин.\nВазир коллеж майдонидаги таъмирланаётган МТТнинг биносини кўздан кечирди. Объектнинг лойиҳаси замонавий усулда эканлиги ҳамда яқин ойларда маҳалла болалари тўлақонли мактабгача таълим ва тарбия билан қамраб олиниши кўзда тутилди. Вазирнинг таклифига кўра, ушбу боғча барча замонавий талаблар мос рақамли ташкилот қилинади.\nМаълумот учун: Ургут туманида инвестиция дастури ҳисобидан 2020 йилда учта давлат МТТлари қурилди. Хозирги кунда болалар қамрови 44,7% ни ташкил этади. 2021-йилда яна иккита ДМТТ қуриш ва янги оилавий шаклдаги боғчалар яратиш режалаштирилган. Шундай қилиб, қамров даражаси 65 фоизга етади.\nВазир топшириғига кўра, Булунғур туманининг мактабгача таълимни ривожлантириш бўйича «Йўл харитаси» тузилади. Шу билан биргаликда, тумандаги оилавий мактабгача таълим ташкилотларида фаолият юритаётган ходимларнинг малакасини мунтазам ошириб боришга қарор қилинди.


Бразилияда коронавирусга чалинганлар 2 миллиондан, Ҳиндистонда эса 1 миллиондан ошди | Qalampir.uz\nБразилияда коронавирусга чалинганлар 2 миллиондан, Ҳиндистонда эса 1 миллиондан ошди\nОлам\t17 Июль 15:31 6932\nБразилияда коронавирусга чалинганлар сони 2 миллиондан, Ҳиндистонда 1 миллиондан ошди. Ҳиндистон беморлар сони миллиондан ошган учинчи давлат бўлди.\nДунёда беморлар сони бўйича иккинчи ўринда бораётган Бразилияда қурбонлар сони ҳам тезликда ошиб боряпти. Лотин Америкаси мамлакатида 2 012 151 кишида коронавирус аниқланган, шуларнинг 1 397 531 нафари соғайган. Бугунгача COVID-19 дан ўлганлар 76 мингдан ошди.\nАммо мутахассислар кўрсатилаётган рақамлар реалликка тўғри келмаслигини тахмин қиляпти. Бир нечта институт олимлари томонидан ишлаб чиқилган моделга кўра, мамлакатда 10 млн атрофида касалланган бўлиши мумкин.\nКоронавирусни тан олмай, мамлакатда зарур чораларни кўрмаган Бразилия Президенти Жаир Болсонарунинг ўзида ҳам коронавирус аниқланган.\nАҳолиси миллиарддан ошиқ икки мамлакатдан бири Ҳиндистонда 1 003 832 нафар одамда коронавирус аниқланган. Мамлакат бу кўрсаткич бўйича дунёда учинчи ўринда боряпти.\nҲиндистонда 635 757 нафар бемор коронавирусдан соғайган. 25 602 киши эса инфекциядан вафот этган.\nҲинд кино юлдузи Амитабх Баччан оиласида ҳам коронавирус аниқланган. Амитабх Баччандан ташқари, ўғли Амхишек ва келини Айшвария Рай ҳамда уларнинг қизи коронавирусга чалинган.\nМаълумот учун, дунё бўйича 13 827 384 киши коронавирусга чалинган. Бугунгача 590 401 киши вирус қурбони бўлган. Беморларнинг 7 733 051 нафари соғайган. Вирус тарқалиши бўйича АҚШ биринчи ўринда боряпти. Америкада 3 576 430 одамда коронавирус аниқланган.\nҲиндистон Бразилия коронавирус\n28 Сентябрь 10:15 43287\n27 Сентябрь 21:41 39957\n28 Сентябрь 15:22 20491\n28 Сентябрь 09:27 20007\n28 Сентябрь 09:43 19818


“Ҳаммасини отиб ташланглар”-5 « Ўзбекистон Халқ Ҳаракати\n“Ҳаммасини отиб ташланглар”-5\n09 November 2014 - 9:45\nМустақилликка эришган халқнинг қанотлари қийилган, ҳақ-ҳуқуқлари поймол қилиниб, ёппасига мустабид бир ҳукмдорнинг қулига айлантирилган. Унинг амалда на сайлаш, на сайланиш ҳуқуқи бор, унда на овоз, наинки парвоз бор. У қанотлари қийилган қушга ёхуд оёқларига тушов солиниб, беаёв қамчиланаётган тулпорга ўхшайди. Учади, ҳеч бир замон юксакларга кўтарила олмайди, чопади, йиллар ўтса ҳам турган жойидан силжимайди… Намойиш учун ёзилган қонунларнинг оёғи осмонда, улар номидан фақат диктатор – президент Каримов иш юритади, хоҳлаганини сайлаб, хоҳлаганини сийлайди. Ўзига ёқмаганни зиндонларга ташлаб, қийноқларга туттиради, тавбасига таянтиради, тавбасига таянмаганларни оттиради, ёқтиради… Бутун бошли оиласи бошига жаҳаннамни қўптиради…\nОйлар, йиллар ўтаверади. Кечагина дунёга келган ўғил-қизлар ҳаш-паш дегунча вояга етадилар, турмушга чиқадилар, уйланадилар. Аммо, улар балоғатга етиб ҳам ўтган ҳаётлари давомида ғурбат ва бедодликлардан, рўзғор етар-етмасликлари, замонанинг зуғуми – Каримовнинг жирканч башараси, кўчадаги миршаблар ва “Маҳалла фуқаролари йиғини” ниқоби остида хуфиялик қиладиган чақимчи ва қулоқлардан бошқа бирор нарсани кўрмайдилар. Мамлакатдаги бутун тизимлар президент Каримовни бардор-бардор қилиш учун, йўғини яшириб, борини ошириш учун – халқнинг иродасини букиб, мустабидга қуллиқ қилдириш учун ишлайди. Кечагина куч-ғайратлари танасига сиғмай, ерга урса осмонга сапчийдиган йигитлар чолга, қиз ва жувонлар кампирга айланган бўлади. Улар пуч ва ёлғон ваъдаларга учиб, умрларининг гўзал даврлари қандай ўтиб кетганини билмай қоладилар. Елдек эсиб ўтган йигирма уч йиллик мустақиллик даври, охир-оқибат умр дафтари сарҳисоб қилинганда, одамларни чув туширган бўлиб чиқади…\nБу каби умри гузоронлик ўтган асрдаги аҳволдан ёхуд ўн тўққизинчи асрдаги ўзбеклар турмуш-тарзидан нимаси билан фарқ қилади? Ҳеч нимаси билан ҳам фарқ қилмайди, албатта! Халқ, ўша даврларда ҳам ўзининг эрки ва озодлигига эга эмасди, ихтиёрини қўлига киритмаган эди, ҳозир ҳам шундай! Ўша даврларда ҳам илм ва маърифат юртдан қувилган, дину диёнат бир сиқим муллолару давлат мулозимлари қўлида эрмак эди, ҳозир ҳам шундай! Ўша замонларда ҳам ишсизлик ҳукмрон, ишлаб-чиқариш ночор бир аҳволда, хушомад ва ёлғонлар элнинг орттирган кори, афсоналар ва лофлар қоп-қоп, адолат ва ҳақиқат эса бизнинг юртлардан сазойи этилган эди, ҳозир ҳам шундай!…\nХўп, шундай экан, нима қилмоқ керак, деган ўринли савол туғилади. Ечим жуда осон. Ҳар бир одам ўзидан иш бошлайди, иллатларни ўзгалардан эмас, ўзидан қидиради. Қалбини самимиятнинг сози билан созлаб, тилини тўғри сўзга, фақат ва фақат адолатни қарор топтиришга ростлайди. Ҳавас ва ҳасаддан тийилиб, аниқ ва режали ҳаракатга тушади. Кичик-кичик жамоага бирлашиб, ҳамкорлик йўлига киради. Тақдири миллат тақдири билан чамбарчас боғлиқ эканини ҳис этган инсонлар учун бу ишларнинг тирноқча бўлсин, малол келадиган жойи йўқ. Кўнгиллар ва ақллар бирлашган жойда, мушкулотлар чекинади, хиёнатларнинг илдизлари қуриб, садоқат дарахти барқ уриб яшнайди, тутқинликдан тош қотган куртаклар қайта жонланиб, яшил япроқлар чиқаради. “Бирлик” ва “Эрк” эккан уруғлар зулм ва истибдодни тешиб, униб чиқиб, демократия ва тараққиёт ҳузурбахш мевалар беради. Тиллар эшилиб, ҳур сўзлар гулзордаги ранг-баранг капалаклар сингари кўнгилларни яшнатади, озод фикрлар боларилар каби тафаккур боғида кезиб, ҳар бир идрокдан, ҳар бир шуурдан мантиқ ва фалсафа болини йиғади.\nБизлар бутун бало ва қазоларга ҳамкорлик йўлидан адашган кунимизда йўлиққан эканимизни, бутун нуқсонларимизнинг пойдевори оғзи олалигимизда эканини яхши англашимиз лозим бўлади. Ҳамкорлик дилларни-дилларга, ғалабаларни-ғалабаларга улайди. Миллатни бир ғоя атрофида бирлаштириб, мамлакатни битта муштга, бутун катта-кичик сўқмоқларни катта бир “МУВАФАҚИЯТ” деган йўл бошида бирлаштиради.\nБизнинг мафкурамиз ва ғоямиз аниқ. У “ўзбек модели” йўли эмас, Каримов каби коммунистларнинг ёхуд террорчи ва экстримистлар, зўровонлар ва мустабидлар йўли ҳам эмас. У ислом мафкураси, ислом ғояси – тараққиёт ва самимийлик йўли, ҳалол меҳнат ва гўзал турмуш тарзи, меҳр-муҳаббат, озодлик ва ҳурлик йўли. Кўзлаган чўққиларимиз, ота-боболаримиз Бухорийлар, Хоразимийлар ва Фарғонийлар эришган юксакликларда. Фаробийлар, Аҳмад Яссавийлар ақл чароғию, жўшқин меҳнатда, эркин ижод ва янгидан-янги кашфиётларда… Дилимиз, Нақшбанд айтмоқчи, яратгувчимиз Аллоҳда, қўллармиз меҳнат ва машаққатда… Бу йўл, бизнинг йўлимиз, бу йўл ота боболар йўли, ислом йўли, маърифат ва илм-урфон йўли…\nАкромчилар ва уларнинг йўлбошчиси Акрам Йўлдош ҳам, бу кабиларни теран ва туйғун бир тарзда англаганда эди, у Дукчи эшон ва Мадаминбеклар қилган хатони такрорламасди. Ватанни ҳақиқий тараққиёт йўлига бошлашга, аросат ботқоғидан чиқаришга урина туриб, бир вақтнинг ўзида, душманнинг кўзига одобли ва яхши “бола” бўлиб кўринишга уринмасди. Биз барча замонларда балолардан қутулишга ҳаракат қила туриб, уларнинг келиб чиқиш сабабларига – жаҳолатга ва аросатга сиғинганимиз учун ҳам ҳар сафар мувафақиятсизликларга учраётган эдик. Барча кўргуликлар сабаби, амалдаги ва адолатсиз тузум эканлигини кўриб-билиб туриб ҳам, ундан умидвор бўлганимиз, айтиш жоиз бўлса, таъма илинжида кушандамизга меҳримиз товланганини сезмай қолганимизда эди. Биз, бундан бу ёғига душман билан ортиқ муросаа ва мадора қилмаганимиз каби, у билан вазият пишиб етилмагунча, яъни умум бир қарорга келмагунимизча, низога ҳам бормаслигимиз лозим. Ич-ичимиздан кучларни бирлаштирмасак, кичик-кичик жамоаларни аста-секинлик билан битта занжирга тизиб, ҳар қадамимизни тафтиш қилиб бормасак, яна эски хатолар такрорланаверади, яна беҳуда қурбонлар берилиб, қонлар тўкилаверади. Сиёсат ва иқтисод ҳар қандай ҳаракатнинг икки қаноти экан, иккисидан бирини миллат ҳаёт-момоти йўлида, бирламчи ёхуд иккиламчи қилиб қўйиб бўлмайди. Акрамчилар иқтисодиётни бирламчи қилиб, сиёсатни орқага сурганлари учун ҳам маломатларга рўпара бўлдилар. Улар сиёсий муддаоларини ҳам иқтисод билан баровар олдинга сурганда эдилар, дунёйи олам уларнинг ниятлари некбин эканлигини осон англарди. Каримов йўлини тўғри билиб, андижонликларга – ўзларининг жигарбандларига ўқ узган хавфсизлик кучлари зобид ва аскарлари ҳеч қачонда, адолатга қарши исён кўтармасдилар. Улар неки қилдилар, барчасини тўғри қиляпмиз, дея, ишониб қилдилар, нима қилаётганларини ўзлари ҳам билмасдан, бир ювиқсиз ва бетоҳоратнинг гапи билан қилдилар… Уларга ҳақиқат англатилганда эди, Каримов андижонликлар бошига қилич кўтариб бора олмасди. Оқ билан қоранинг фарқига борадиган ўзбек ўғлонларини, ота-онасига, ака-укаси, опаси ва синглига қарши қўя олмасди. Миллат ҳар галгидек, иккига бўлинмасди, бир-бирига қурол ўқталиб, бир-бирига маломат тошларини отмасди. Бир-бирининг қонини дарё қилиб, дунёйи оламга шармандаю, шармисор бўлмасди. Неки қилинди, англанмасдан қилинди, бир мустабид иғвосига учиб, нодонлик ва жоҳилликдан қилинди…\nМасалани сиёсий жиҳатдан пишитганларида эдилар, акрамчилар Тоҳир Йўлдош билан Жума Намангонийни ҳийла-найранг билан чув туширган хиёнаткор ва ўз сўзида ҳеч қачон турмайдиган Каримов билан рақобат қилишга урина туриб, у билан бир қозонда қайнамоқни кўзламасдилар. Қарорлари қатъий ва ошкора бўлганда, улар ҳеч қачон енгилмасдилар, чекинмасдилар… Мустабид тузумдан қўрқиш, хато-камчиликларни рўй-рост айтиб, очиқчасига мухолифлик йўлини тутмаслик, ҳар сафар бизларни мавҳ этиб келмоқда. Биз сўзимизни билиб гапириб, оёғимизни борлаб босганимизда эдик, жоҳил ва зўравон Каримовнинг қўлидан дўқ-пўписадан бошқа ҳеч бир иш келмас эди. Бунга Муҳаммад Солиҳнинг сиёсий йўли тўла мисол бўлиб, ортиқча изоҳнинг ҳожати йўқ. Биз қўрқиб, тилимизни томоғимизга ютиб яшаётганимиз учун ҳам қўй каби бўғизланаяпмиз. Дилимиздагини тилимизга чиқарганимизда, бир мушт бўлиб, бир ёқадан бош чиқариб, ҳукуматнинг олдига ҳаётий ва долзаб талабларни қўрқмасдан кўндаланг қўйганимизда, бизларни қўй каби бўғизлай олмасдилар. Ўғил-қизларимиз онгига Каримов ўйлаб топган куракда турмайдиган мустақиллик чўпчакларини жойлаб, манқуртга айлантирилгани етмаганидек, уларни пахта далаларига бир қаричлигидан ҳайдаб чиқариб, ҳали она сути оғзидан кетмаган болаларимизни қулга айлантира олмас эдилар…\nБиринчи қисми тугади.


Тошкентда республиканинг собиқ ички ишлар вазири Адҳам Аҳмедбаев ҳибсга олинди - Фарғона.Ру ахборот агентлиги\nТошкентда республиканинг собиқ ички ишлар вазири Адҳам Аҳмедбаев ҳибсга олинди\n30.01.2018 00:08 msk\nАдҳам Аҳмедбаев. Ўзбекистон ИИВ сайтидан олинган архив фотоси\nЎзбекистон собиқ ички ишлар вазири Адҳам Аҳмадбоев 26 январь, жума куни тушдан кейин Тошкентдаги ўз уйида Президент гвардияси, Ички ишлар вазирлиги ва Бош прокуратура ходимларидан тузилган қўшма оператив гуруҳ томонидан ҳибсга олинди, дея хабар беради “Озодлик” Ички ишлар вазирлигидаги манбага таянган ҳолда.\nОзодлик манбаси берган дастлабки маълумотга кўра, 52 яшар собиқ вазир шахсан мамлакат Бош прокурорининг буйруғи билан Бешёғоч яқинидаги квартирасидан қўлига кишан солиниб, ички ишлар вазирлиги ертўласига олиб кетилган.\n“Ички ишлар подвалига ёпишди. МВД ва Прокуратура ходимлари генпрокурорнинг буйруғи билан,” деди исми сир қолишини сўраган Ички ишлар вазирлиги юқори лавозимли мулозими. Аҳмедбаевга қандай айблов қўйилгани тўғрисида хабар берилмаган. Манбага кўра, айблов расман 29 январь куни эълон қилиниши кутилмоқда.\nАдҳам Аҳмадбоев Ўзбекистон милициясини 2013 йил декабридан 2017 йил январигача бошқарди. Шавкат Мирзиёев президент этиб сайланишидан бир ой ўтиб Адҳамбоевни вазифасидан олиб, президентнинг ҳуқуқни муҳофаза қилувчи органлар ва назорат идоралари фаолиятини мувофиқлаштириш бўйича давлат маслаҳатчиси этиб тайинлади. Орадан яна уч ой ўтиб бу вазифадан ҳам бўшатилган генерал-лейтенант Ички ишлар вазирлиги академиясига оддий ўқитувчи этиб юборилди.\nЎзбекистон ИИВ академиясининг ўзини "ректор ëрдамчиси", дея таништирган мулозими Озодлик мухбири билан 26 декабрь кунги суҳбатда Адҳам Аҳмадбоевнинг пенсияга чиқарилганини айтган эди. Аҳмадбоев билан яқин муносабатда бўлиб келган ҳукумат мулозимларидан бири 25 декабрь куни исми сир қолиш шарти билан Озодликка собиқ норасмий уй қамоғига олинганини билдирганди.\nПрезидент Мирзиёев, ўз таъбирида, "сотқинлиги учун" ундан собиқ президент Ислом Каримов 2014 йил августида берган генерал-лейтенант рутбасини олиб ташлаганини маълум қилганди. Шавкат Мирзиёев суд тизимидаги икки раҳбарни турғизиб, Адҳам Аҳмадбоев мисолида уларга кескин огоҳлантириш берганди.


Украина МДҲнинг икки муҳим шартномасидан чиқиб кетди. Улардан бири Тошкентда имзоланган | Qalampir.uz\nУкраина МДҲнинг икки муҳим шартномасидан чиқиб кетди. Улардан бири Тошкентда имзоланган\nОлам\t24 Февраль 10:04 6136\nУкраина Мустақил Давлатлар Ҳамдўстлиги (МДҲ) доирасида имзоланган фуқаролик авиацияси ва ҳаво майдонидан фойдаланиш тўғрисидаги шартномаларидан чиқди. Тегишли фармонни мамлакат президенти Владимир Зеленский имзолади. Бу ҳақда Президентнинг расмий сайтида хабар берилди.\nГап иккита шартномадан чиқиш ҳақида кетмоқда. Биринчиси, 1991 йил 25 декабрда Минскда имзоланган фуқаролик авиацияси ва ҳаво майдонидан фойдаланиш тўғрисида. Ушбу ҳужжатга биноан, имзолаган давлатларнинг ҳаво ҳудуди ягона ҳисобланади. Шунингдек, келишув иштирокчилари авиация ва ҳаво кенглигидан фойдаланиш бўйича кенгаш – Давлатлараро авиация қўмитасини ташкил этганди.\nШунингдек, Киев 1992 йил 15 майда Тошкентда имзоланган ҳаво майдонидан фойдаланиш тўғрисидаги битимдан чиқишини ҳам эълон қилди. Ҳужжат, хусусан, унинг иштирокчилари “Ҳамдўстлик Қуролли Кучлари фаолиятини амалга ошириш учун ўз ҳудуди бўйлаб ҳаво майдонини таъминлайди ва уларнинг нормал ишлашини бузилишига ёки мураккаблашишига олиб келадиган ҳаракатларни амалга оширмайди”.\nУкраина Президенти ўз фармонида Ташқи ишлар вазирлигига авиация ва ҳаво ҳудудидан фойдаланиш бўйича давлатлараро кенгашга Украинанинг шартномалардан чиқиб кетиши тўғрисида маълумот беришни буюрган.\n14 Май 17:53 48441\n15 Май 11:46 28156\n14 Май 12:54 22960\n13 Май 18:39 22130\n13 Май 08:41 21621


Ingliz tili va adabiyoti o‘qitish metodikasi - Abdulla Qodiriy nomidagi JIZZAX DAVLAT PEDAGOGIKA INSTITUTI\nКафедра 1996 йилнинг декабрь ойида “Хорижий тиллар” факультети асосида ташкил этилган эди. Кафедра ташкил этилганидан буён уни катта ўқитувчи Т.Абдазов, доцент Д.Г.Багишев, профессор М.Н.Холбековлар бошқариб келишди.\n1998 йил декабрь ойида кафедра “Инглиз тили фонетикаси ва грамматикаси” ҳамда “Инглиз тили лексикаси ва услубияти” кафедраларига бўлинди. Бу кафедраларни катта ўқитувчи Ф.Норбеков ва доцент Д.Г.Багишев бошқаришди. 2005-2008 ўқув йилида ушбу кафедрани катта ўқитувчи Г. Дарвишова бошқарди.\n2007 йил бу кафедралар бирлаштирилиб, унинг асосида инглиз тили ва адабиёти кафедраси ташкил қилинди. Ушбу даврда кафедра мудири ф.ф.д. профессор М.Н.Холбеков бошқариб келди.\n2007 йилда кафедрада қуйидаги профессор ўқитувчилар фаолият кўрсатган:\nКатта ўқитувчилар Х.Маматқулов, З.Маматқулова, Н.Исанова, Т.Равшанова, Г.Дарвишова, Р.Норбекова, Ш.Пардаев, Н.Юсупова, ўқитувчилар Ш.Сойипова, А.Анорбоев, Д.Каримова, М.Расулова, Д.Сафарова.\nКафедрада кўзланган асосий мақсад замонавий педагогик технологиялардан фойдаланган холда инглиз тилида асосий билимларни етказиб беришдир. Ўқув жараёни №5141400 “Хорижий тиллар ва адабиёти” негизида ўтилади. Кафедранинг анъанавий ўқув фанларига қуйидагилар киради:\nИнглиз тили адабиёти тарихи\nИнглиз тилининг амалий курси\nИнглиз тили назарий фонетикаси\nИнглиз тили назарий грамматикаси\nБадий матн тахлили.\n2009 – 2010 йиллардан бошлаб, Ўзбекистон Республикаси Олий ва Ўрта махсус таълим вазирлиги ва Британия кенгаши томонидан амалга оширилаётган “Ўзбекистонда бўлажак инглиз тили ўқитувчиларини тайёрлаш” (TRESETT) бўйича ўқув дастурларини ислоҳ қилиш лойиҳаси доирасида Ўзбекистон Давлат Жаҳон тиллари университетининг №5120100- “Филология ва тилларни ўқитиш” ўқув режасига асосланган ва шу режа асосида ўқув жараёни ташкил қилинган. Лойиҳа асосида тажриба-синов гуруҳлари ташкил қилинди. Бу лойиханинг мақсади Республикада инглиз тилининг ўқитилиш ва ўрганиш жараёнини такомиллаштириш, бўлажак инглиз тили ўқитувчиларини тайёрлаш жараёнини такомиллаштириш ва битирувчиларга қўйиладиган талабларнинг халқаро стандартларга жавоб берадиган даражада ишлаб чиқишдир.\nБу режа бўйича ўқитиладиган фанларга қуйидагилар киради:\nКафедранинг профессор ўқитувчилари “Инглиз тилишунослиги, адабиётшунослиги ва ўқитиш методикаси” мавзусида илмий тадқиқот ишларини олиб бормоқда. Кафедра томонидан 2008 йил 22-23 май кунлари “Чет эл тилшунослиги, адабиётшунослиги ва ўқитиш методикаси масалалари” мавзусида республика илмий амалий конференцияси ўтказилди.\nКафедра қошида “ESC – English speaking club” тўгараги иш фаолият олиб борган. Бу тўгаракнинг мақсади оғзаки нутқни ривожлантиришдир. Тўгаракнинг вазифаларига дебатлар ўтказиш, инглиз тилида кечалар ва тадбирлар ўтказиш кабилар киради.\n2009 йилдан бошлаб, кафедрада истедодли талабаларнинг “Ёш олимлар” илмий – тадқиқот маркази ташкил этилди. Бу марказнинг мақсади талабаларни илмий ишга жалб этишдир.\nТалабаларнинг мустақил ишлашлари учун “Ресурс маркази” фаолият юритмоқда. Бу марказда нафақат факультет талабалари, балки шахар ва туман мактаблари ўқитувчилари ҳам фойдаланмоқда.\nКафедра СамДЧТИ, СамДУ, ЎзДЖТУ ва Низомий номидаги ТДПИ каби Республиканинг олий ўқув юртлари билан яқин алоқалар йўлга қўйилган.\nКафедра аъзолари ҳар йили СамДЧТИ ва ЎзДЖТУ да малакаларини оширадилар. 2006 йилда ўқитувчилар С.Абдазов, Г.Дарвишова ва А.Анорбоевлар “Истеъдод” жамғармаси грантига сазовар бўлишди ва 2007 йил май ойида Малайзиянинг Мара технология университетида малака оширишди. 2008 йилда эса грант ғолиблари С.Абдазов, Н.Юсупова, Ш.Пардаев Хитой халқ республикасида малака оширишди.\n2008 йил апрель ойида Г.Дарвишова Малайзия халқаро чет тиллар ўқитувчиларини тайёрлаш институти ташкил этган “Developing Classroom Skills” йўналиши бўйича қисқа муддатли ўқув курси совриндори бўлди. 2010 йил сентиябь ойида Д.Каримова Хиндистонда “Tourism and Hospitality managaement” курсини тугади.\nСўнгги 5 йилда Хайдарова Дилором (2009), Ўзбекистон Республикаси Президенти стипендиати, Ҳусанова Озода (2009) А.Навоий номидаги Давлат стипендиати, Норқўзиева Турсуной (2011) А.Навоий номидаги Давлат стипендиаси ғолиблари бўлишди.\n2010 йилда Жабборов Баҳром, 2011 йилда эса Солиева Феруза Республика олимпиадасида 2-ўрини эгаллашди.\n2011 йилдан кафедра мудирилиги вазифасини ф.ф.н. Н.Исматова бошқарди.\n2013 йилдан кафедра мудирилиги вазифасини катта ўқитувчи Н.Исанова бошқарди.\nИнглиз тили ва адабиёти кафедраси 2012-2013 ўқув йилини кафедрани ривожлантириш концепцияси асосида бошлади. Бу концепция ўз ичига қуйидаги йўналишларни қамраб олида: ўқитиладиган фанларнинг 3-авлод стандартлари бўйича ишчи дастурлар ишлаб чиқиш, фанлар бўйича тестлар тайёрлаш, янги педагогик технологиялардан фойдаланиш, ўқув жараётида интерактив ўқитиш усулидан фойдаланиш, инглиз тилини ўқитишда янги компютер технологияларини ишлатиш кабилар.\nКафедра фаолиятининг асосий йўналишлари қуйидагилардир:\nДарсдан ташқари машғулотлар\nКафедра таълим-тарбиявий масалаларни амалга оширади, шунингдек, талабаларнинг маънавиятини, фикрлаш қобилиятини, маданиятини ошириш, бошқа миллат ва халқларнинг маънавий-маърифий қадириятларини ҳурмат қилишга ўргатади.\n2014-2015 ўқув йилида кафедра катта ўқитувчиси Д.Каримова АҚШ давлатининг Fulbright Foreign Language Teaching Assistant гранти совриндори бўлиб, Остин шаҳридаги Техас университетининг Славян ва Евроосиё тиллари кафедрасида ўзбек тилидан америкалик талабаларга дарс берди.\n2014 йил 10-14 декабрь кунлари Д.Каримова АҚШ давлатининг Вашингтон шахрида ўтказилган Fulbright Foreign Language Teaching Assistant конференциясида ўзининг “Project work as a Leading, Feeding, Showing, Throwing tool in mixed ability classes” мавзусида тақдимот қилиди.\nШунингдек Д.Каримова 3-7.08.2015 да ЎзЖДТУ хузуридаги Чет тилларни ўқитишнинг инновацион методик лойиҳаларни ривожлантириш республика илмий-амалий марказида ўтказилган Foundaton of Material Design Training (ўқув материалларини яратиш) курсини муваффақиятли якунлади.\n2015 йил дан бошлаб “Хорижий тиллар ўқитиш методикаси” ва “Инглиз тили ва адабиёти” кафедралари бирлашиб, Инглиз тили ва адабиёти ўқитиш методикаси кафедраси деб номланди. Кафедрада профессор М.Холбеков, филология фанлар номзоди О.Исаров, катта ўқитувчилар Ҳ.Маматқулов, Н.Исанова, Ш.Пардаев, Т.Равшанова, Р.Норбекова, Г.Дарвишова, Д.Каримова, Ш.Джаббаров, И.Жураев, ўқитувчилар К.Нормуродов, Л.Фозилов, Ш.Узоқова, Д.Сафарова, У.Исмаилова, Н.Мухитдинова, А.Мухаммедов, Д.Мухамадиева, Г.Гафурова, У.Жабборов, Д.Сиддиқова, С.Ҳамидова, Д.Бахриддинова, Д.Отажонова, Ф.Шариповлар фаолият кўрсатмоқда.\nЎзбекистон Республикаси Президенти И.А.Каримовнинг 1875 қарори бўйича “CEFR дастури бўйича ўқитишнинг бугунги кундаги долзарб вазифалари ва муаммолари” 7.05.2015 й. мавзусида илмий-амалий семинар ўтказилди.\n2015 йил ноябрь ойида кафедра профессори М.Холбеков тавсияси билан “Бадиий таржима: амалиёт, назария ва танқид” мавзуисидаги Республика илмий-амалий семинар ўтказилди.\nКафедра профессор-ўқитувчилари томонидан 2017 йил 11 март куни “Бадиий таржима: амалиёт, назария ва танқид”мавзуидаги Республика илмий-амалий семинари ташкил этилди. Семинарда Республикамизнинг таниқли тилшунос олимлари, таржимонлар, факультет профессор-ўқитувчилари ҳамда таржима билан шуғулланиб келаётган талабалар қатнашдилар. Республика илмий-амалий семинаридаги илмий мақолалари тўплам ҳолида нашр этилди.\nКафедра СамДЧТИ , СамДУ, ЎзДЖТУ ва Низомий номидаги ТДПИ каби республиканинг олий ўқув юртлари билан яқин алоқалар йўлга қўйилган. Бундан ташқари кафедрада2017-2018 ўқув йилида хамкор хорижий илмий -таълим муассасалардан жалб этилиши режалаштирилаётган мутахассис Россия Федерациясидоктор филологи, профессор Москва Давлат иқтисодиёт,статистика ва информатика университети, чет тиллар кафедраси мудириА.П.Лебедовбилан хамкорлик шартномалари тузилган. Жорий йилнинг 13-14 май кунлари ЎзДЖТИ профессори А. Ирисқулов ва доцент Н.Қамбаровлар таклиф этилиб, кафедра профессор-ўқитувчилари, факультетлараро четтили кафедраси профессор-ўқитувчиларига ҳамда магистрантларга “CEFR тизими ва унинг ислоҳ қилиниши” бўйича семинар ўтказилди.\n2016 -2017 ўқув йилида кафедра ўқитувчиси Мухитдинова Назира институт миқёсида ўтказилган “Йилнинг энг яхши педагоги” танловида қатнашиб, фахрли 3 – ўринни эгаллади\nКафедра ўқитувчиларидан 3 нафари, Д.Каримова, А.Мухаммедов М.Жўраевалар Ўзбекистон Республикаси Вазирлар Махкамаси хузуридаги давлат тест маркази томонидан ўтказилган Чет тилидан малака ва уни билиш даражаси бўйича тест синовидан юқори балл тўплаганлар.\nЯна 3 нафар ўқитувчимиз Ш.Эшонқулов, Ф.Шарипов, М.ЖўраеваларЧет тилини билиш даражасини аниқловчи яъни IELTS Халқаро тан олинган тестдан юқори балл олишган.\nOxirgi yangilanish: 2020-11-28 06:08:18, Hozir saytda: 12


Трамп норозиликлар ҳақида: «профессионал намойишчилар»\n14:29 / 11.11.2016\nДональд Трамп рақиблари президентлик сайлови натижаларини қабул қилишни ҳоҳламаяпти. Америка шаҳарлари кўчаларида, иккинчи кундирки, Дональд Трампнинг президент сифатида сайланишига норозилик сифатида намойишлар бўлиб ўтмоқда. Хусусан, Нью-Йорк, Чикаго, Филадельфия, Балтимор, Окленд, Милуоки ва бошқа йирик шаҳарларда шундай намойишлар ташкил этилган.\nСиёсатчининг ўзи ошкора рақобатдаги ғалабасини нишонлаётган бир вақтда, «профессионал намойишчилар» ОАВни тезламоқда. Республикачилар вакилининг фикрича, бу адолатсиз усулдир. Дональд Трамп, Twitter тармоғидаги саҳифасида «Ҳозиргина, ошкора ва муваффақиятли президентлик сайловлари бўлиб ўтди. Энди эса, профессионал намойишчилар ОАВни тарғиб қилиб, митингни бошлашди. Бу адолатсизликдир!», - деган фикрни билдирган.\nИжтимоий тармоқлар фойдаланувчилари намойишларда олинган суратлар ва видеолавҳаларни фаол эълон қилмоқда. Интернет тармоғида «МенингПрезидентимэмас» — #NotMyPresident хештеги оммалашиб бораяпти.\nНамойишлар АҚШ пойтахтида ҳам бўлиб ўтган. Акция қатнашчилари: «Биз сайланган президентни қабул қилмаймиз!», -дея бақиришган.\nАйрим шаҳарларда полиция намойишчилардан айримларини ҳибсга олган. Улар йўллардаги ҳаракатни тўсиб қўяётгани хабар қилинаяпти. Бундан ташқари, Орегон штати Портленд шаҳридаги намойишчилар дўкон ва автомобиль ойналарини синдирган.\nЭслатиб ўтамиз, 9 ноябрда АҚШ президентлик сайловининг дастлабки натижалари эълон қилинди. Унга кўра, республикачи номзод Дональд Трамп 290 нафар сайловчи овозига эга бўлиб ғалаба қозонган.\nДональд Трамп АҚШ норозилик намойиши хештег


Ўзбекистон терма жамоаси Қатар устидан ғалаба қозонди - 28.03.2017, Sputnik Ўзбекистон\nЎзбекистон терма жамоаси Қатар устидан ғалаба қозонди\nЎйинда ягона гол 66-дақиқада Одил Аҳмедов томонидан киритилди. 28.03.2017, Sputnik Ўзбекистон\n20:06 28.03.2017 (янгиланди: 20:07 28.03.2017)\nЎйинда ягона гол 66-дақиқада Одил Аҳмедов томонидан киритилди.\nТОШКЕНТ, 28 мар — Sputnik. Тошкентдаги "Бунёдкор" стадионида Ўзбекистон ҳамда Қатар миллий терма жамоалари ўртасидаги ЖЧ-2018 саралаш учрашуви ниҳоясига етди.\nУнда 1:0 ҳисоби қайд этилиб, Ўзбекитон термасининг ғалабаси билан якунланди.\nЎзбекистон терма жамоаси гуруҳда 2-ўрин учун имкониятларни сақлаб қолди.\nБиз ўзбекистонлик барча футбол ишқибозларини ғалаба билан табриклаймиз.\nҒалабалар бардавом бўлсин, Ўзбекистон!


Аёллар мардикор бозорида тўрт соат - 13 Марта 2018 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2018 » Март » 13 » Аёллар мардикор бозорида тўрт соат\nАёллар мардикор бозорида тўрт соат\nАёлларнинг турмуш шароитларини яхшилаш... Уларни муносиб иш ўринлари билан таъминлаш, оиласига фаровонлик олиб кириш... Президентимиз бугун мана шундай устувор вазифаларни давлат ва жамоат ташкилотлари раҳбарларидан қатъий талаб қилмоқда. Лекин мамлакатимизнинг турли ҳудудларида норасмий тарзда шаклланган "Мардикор бозорлари” ҳамон аёллар билан гавжум. У ерда мунғайиб, иш қидириб юрган хотин-қизларнинг сони эса камаяётгани йўқ...\nШу йилнинг 8 январь куни Қўйлиқ ҳамда Чорсу бозорлари атрофида тўпланиб турувчи аёллар билан суҳбатлашдик. Қора меҳнат билан қозон қайнатаётган бу хотин-қизлар ҳаёти ҳақида аввал ҳам бир неча марта мақолалар чоп этилган. ОАВ бу мавзуга бефарқ эмас. Бироқ аҳвол ўша-ўша. Уларга "Бу ерда турманглар, бир жойга тўпланманглар!” деб дағдаға қилиш билан вазият ўзгармайди.\n"Аёллар мардикор бозори”га иш қидириб чиққан хотин-қизлар билан суҳбатлашарканмиз, айримлари исм-шарифи, доимий яшаш манзилини ўзгартирмай чоп этишимизни, тақдирнинг турфа чалкашликлари туфайли юраклари зада бўлиб кетганини, улар ҳам бошқалар каби бахтли яшашни исташларини айтди. Биз ҳаммага маълум бўлган бу ҳолатни жамиятдаги муаммо сифатида кўтармоқчи эмасмиз (аслида бу ростдан ҳам муаммо). Бу аёлларнинг ҳикояларини қандай бўлса, шундайлигича сизга етказмоқчимиз, халос.\nФАЛОКАТ ОЁҚ ОСТИДА...\n– Хўжайиним ҳам, мен ҳам 10 йилдан буён Чорсу бозорида мардикорлик қиламиз, – дейди Қашқадарё вилоятининг Яккабоғ туманидан келган Ҳанифа исмли аёл. – Бир ўғил, бир қизимизни ҳалол меҳнат орқасидан топган маблағимизга ўқитяпмиз. Навбати билан келиб ишлаймиз. Ҳозир хўжайиним уйда. Ёши кекса бир аёл томини тузатишга олиб борган экан. Иш пайтида йиқилиб, чап оёғи тўпиғидан синибди. Гипслаб қўйишди. Ҳайрият, жароҳати оғир эмас. Агар хўжайинимнинг ўрнида мен бўлганимда шифохона харажатларини уй эгасига тўлатган бўлардим. Ор-номус устун келиб, андишага борибди. Ҳеч бўлмаса, иш ҳақининг ярмини беришини ҳам сўрамабди. Томдан йиқилиб, ишингни унуми бўлмади, деб қуппа-қуруқ қайтариб юборибди. Яна денг, ёнидаги шерикларидан қарз ҳам олибди. Одамда, андиша-ю, истиҳола бўлгани яхши, аммо бунинг ҳам меъёри бор-да. Нега ҳақингизни талаб қилмадингиз, десам: "Уй эгаси жуда очкўз, жанжалкаш экан. Йиқилганимдан сўнг "Тез ёрдам” машинасини чақириш ўрнига бутун айбни менга ағдариб, жанжал кўтарди”, дейди.\nҲар хил одамлар билан муомала қиламиз. Ўтган йили кекса бир аёл келиб, мени уйига олиб кетди. Бориб чангларини артиб, идиш-товоқларини ювиб, уйини тозалаб бердим. Кетаётганимда қўлимга пул, невараларининг кичкина бўлиб қолган кийимлари, яна бир талай егулик бериб юборди. Икки-уч марта уйига бориб, ишлаганимдан сўнг: "Ижара ҳақи тўлаб юргандан кўра, келиб бизникида яшанг”, деб бир хонанинг калитини бериб қўйди. Ишга келмай қўйсам, қўнғироқ қилиб, чақириб олади.\nФАРЗАНДЛАРИМНИ ДЕБ ОТАСИДАН ВОЗ КЕЧДИМ\n– Ёшим 54 да. Тўрт нафар фарзандим бор, – дейди тошкентлик Зарифа опа. – Ёшим бир жойга борганида хўжайиним билан ажрашишга мажбур бўлдим. Ичкиликка ружу қўйиб, ҳамма нарсани ҳатто ўзини ҳам унутди. Кўча-кўйда ётиб қоладиган даражага етгач, рўзғор ташвишларини ўз зиммамга олиб, мардикор бозорига ишлашга чиқдим. Ўғилларим дадасининг ортидан пойлаб юрар, кўпинча кўча ва хиёбонлардан маст ҳолда топиб, уйга олиб келишарди. Нима бўлганда ҳам болаларимнинг отаси, инсоф кириб қолар, деб кутдим, аммо ўзгариш бўлмади. Энг даҳшатлиси, уйда, ўзини билмай, яланғоч ҳам юраверадиган бўлиб қолди. Унинг бу қилиқларидан фарзандларим ор қилишарди. Уларнинг келажаги учун отасидан воз кечдим. Аввалига шунчаки алоҳида яшаб кўрдим, бўлмади. Кунда-кунора эшигимни тақиллатиб кириб келадиган, ижара уйда биз билан тунаб кетадиган одат чиқаргач, қонуний ажрашишга ариза бердим.\nТўрт боламни олиб, ота уйимга йўл олдим. Укаларим ҳовли четидан иккита хонани ажратиб беришди. Қизларимни совчилар сўраб келишяпти. Насиб бўлса, тўй-томоша қилиб узатаман.\nЭрталаб соат 7:00 дан иш бошлайман. Кунига 50-60 минг сўм топаман. Кўпинча уч-тўрт аёл бирга юрамиз. Мен қизларга бригадирлик қиламан.\n"ПРОРАБИНГ” БИЛАН ЎЗИМ ГАПЛАШАМАН”\n– Бизни кўпроқ прораблар, хусусий уйларнинг иш юритувчилари алдаб, чув туширишга ҳаракат қилади, – дейди самарқандлик Лайло исмли аёл. – Яқинда бир йигит янги қурилган уйни тозалашимиз кераклигини айтди. Уйга яқинлашганимизда, хонадон соҳибларига 100 минг сўмдан ҳақ олишга келишдик”, денглар деб ўргатди. Аслида эса у биз билан 50 минг сўмдан келишганди. Кечгача ишладик, кетаётганимизда уй эгаси меҳнатимизни кўриб, қанчадан ҳақ беришим керак, деди. Эллик минг сўмга келишганимизни айтдик. У пулни иш юритувчига бермай, бирма-бир санаб, ҳар биримизга 100 минг сўмдан берди.\nИЗОҲГА ҲОЖАТ БОРМИ?\nМардикор бозоридаги аёллар билан суҳбатлашиб турганимда бир йигит келиб, Навоий кўчасида янги қурилган дўконнинг бешинчи қаватидаги ойналарни тозалаш кераклигини айтгач, савдолашиш бошланди. Йигит: "Икки соатлик иш, 30 минг сўм бераман”, деди. Аёлларнинг баъзилари 50 минг сўмдан кам эмас, деб турганда, айримлари 40 минг сўмга ҳам розиликларини билдиришди. Нархни пасайтирган аёл шу топдаёқ ҳаммадан дакки эшитди. Улар айтган нархга прораби кўнмаслигини тинмай таъкидлаётган йигитга аёлларнинг ёши каттароғи: "Телефон рақамини бер, ўзим келишиб оламан прорабинг билан”, деганди, йигитча қочиб қолди. "Ҳозир кўпчилик "сохта тадбиркор”лик йўлига ўтиб олган. Кўрдингизми, бизга ўхшаган қора ишчиларнинг ҳам устидан фойда кўрадиганлар бор”, деди аёлларнинг ёши кексароғи куйиниб.\nЎЗ УЙИМДАН ҲАЙДАЛДИМ\n– Ёшим 47 да, турмуш ўртоғим билан қонуний ажрашганман, – дейди Фарғона вилоятининг Бешариқ туманидан келган Моҳира исмли аёл. – Беш нафар фарзандим бор эди, иккиси нобуд бўлди. Хўжайиним бир сўм пул ишлаб топмас, қўлимга қараб ўтирарди. Буниси ҳам майли, маишатга берилган, уйдаги пулларни ҳам кўчадаги аёлларга сарфларди. Болаларни боқиш учун мардикорлик қилдим. Аввалига қишлоқдаги фермерларнинг ерларида ишлаб юрдим. Совуқ тушгач, пойтахтга келдим. Бир куни ишдан қайтсам, хўжайиним жазмани билан уйда маишат қилиб ўтирибди. Ўзимни тутиб тура олмадим. Жанжаллашдим, йиғладим-сиқтадим. Ўша аёлни деб мени болаларим билан уйдан ҳайдаб чиқарди. Бошпанасиз қолгач, турли идораларга ёрдам сўраб бордим. Уйнинг ҳужжатлари унинг номида бўлгани учун қонун уни ҳимоя қилди. Қонуний ажрашдик, ҳатто алимент ҳам ундира олмадим. Олти яшар қизчам билан шаҳарда мардикорлик қилиб юрибман.\nХАТОИМНИ ТУШУНДИМ, АММО КЕЧИРИШМАДИ\n– 21 ёшимда ўйламай босган қадамимнинг жазосини тортаяпман, – дейди сурхондарёлик Саодат исмли қиз. – Оилада тўрт ўғил, уч қизмиз. Ака-опаларим оилали. Улар анча улғайиб қолишганида дунёга келганман. Кенжатой бўлганим учун ота-онам, яқинларим кўнглимга қараб ўстиришган. Айтганим айтган эди. Чиройли, янги кийимларнинг ҳаммаси мен учун, ширин егуликлар ҳам менга атаб олиб келинарди. Кимдир айтганимни қилмай жиғимга тегса, ўша куниёқ дадам ёки катта акам томонидан жазоланарди. Рўзғор ишлари келинойимлардан ортмасди. Мактабни тугатгач, бирор касб-ҳунарнинг этагини тутмадим. Бунга ҳожат ҳам йўқ эди-да. Ахир ҳамма нарсам етарли, хоҳласам катта акам, хоҳласам кичикларидан пул олардим. Ўзимга ўхшаган дугоналарим билан эрта-ю кеч туман марказидаги боғда сайр қилиб, кинога тушардик. Бир куни ўша паркда Иномжон исмли йигит билан танишиб қолдим. Ўртамизда муҳаббат пайдо бўлди. Тез-тез учрашадиган бўлдик. Ҳинд киноларини яхши кўрардим. Бирга кинога тушардик. Бир куни кинодан сўнг бир жойга тезгина ўтиб келамиз, деб мени олиб кетди. Ёши кексароқ бир аёл бизни кутиб олди. Ўша хонадонда туни билан қолиб кетдик...Бу хабар тезлик билан оиламиздагиларга етиб борди. Акаларим мени уйдан ҳайдашди. Онам зор йиғлаб кечиришларини сўради. Аммо улар эшитишни ҳам исташмади. Лаш-лушларимни сумкага жойлаб, бошим оққан томонга кетдим. Иномга қўнғироқ қилгандим у мени яна ўша аёлникига олиб бориб ташлади. Менга совчи юборишини, тезлик билан номимни оқлаб беришини илтимос қилдим. Аммо у уйланган, битта қизчаси борлигини, мен билан фақат кўнгилхушлик қилиб юрганини айтгач, бошимни деворга уриб қолавердим. Ином мени бир аёл билан таништириб, ёрдам беришини уқтирди. Қўнғироқ қилиб, аёлга дарду хасратимни айтдим. У мени ўз уйида яшашга таклиф қилди. Дастлаб уй юмушларини бажардим. Сўнг эса, баъзи баъзида тунда меҳмонга келган эркакларнинг кўнглини овлашни буюрди. Шундай қилиб ҳаётим издан чиқди. Ўша аёлнинг ёрдами билан Россияга ишлагани кетдим. Уёқда топган пулларимни опамнинг номига юбордим. Мендан пул келаётганини эшитган акаларим қўнғироқ қилиб, боғланиб, ҳол-аҳвол сўрай бошлашди. Бу орада икки марта уйга ҳам келиб кетдим. Қозоғистонда ҳам беш йил ишлаб, топган пулларимни уйга юбордим. Акаларим ўз шахсий манфаатлари йўлида ишлатишди. Беш йил олдин тўсатдан буйрагимдаги шамоллаш кучайиб, ишга яроқсиз бўлиб қолгач, уйга қайтдим. Аммо икки акам мени остонага ҳам йўлатмай, очиқдан-очиқ ҳайдашди. Пойтахтга келиб, мардикорлик қила бошладим. Бозор атрофидаги ёғочдан ясалган ҳужрада яшайман. Хона жуда совуқ, шароити йўқ. Бир кунимни кўриб юрибман. Илгариги номаъқул ишларимни такрорлашни истамайман. Ҳаётимни ўзгартириш учун ўз-ўзимга сўз бердим.\n2017 йил октябрь ойида онамнинг туғилган кунида совға-саломлар олиб, уйимга бордим. Аммо кичкина акам уйга киритмади. Катта опамнинг ёрдамида онам билан учрашдим. Онам ҳам: "Болам, мени тинч яшасин, десанг, бошқа бу хонадонга қадам босма”, деди. Бу гапни эшитгандан кўра ўлганим афзал эмасми? Пул топганимда мени кечиришган, ҳатто уйда бир неча ойлаб яшашимга рухсат берган акаларим нима учун хасталигимда яна уйдан ҳайдади?\nЁрдам сўраб, туман, вилоят ҳокимликларига бордим. Ҳеч ким дардимни эшитишни истамайди. Бошимда бошпанам, доимий ишлайдиган иш жойим бўлишини, тақдиримни ўзгартиришни истайман, аммо...\nБИЗНИНГ ҚИСМАТИМИЗ УЧУН БОШҚАЛАР АЙБДОР ЭМАС\nТақдирим жуда чигал, – дейди навоийлик Қундуз исмли аёл. - 18 йил турмуш қуриб, тўрт нафар фарзандимни тирик етим қилиб, эр-хотин ажрашдик. Хўжайиним ичкиликка берилган. Уй-жойсиз қолгач, болаларимни махсус интернатларга жойлаштириб, ўзим мардикорлик қилишга мажбур бўлдим. Ёрдам сўраб туман, вилоят ҳокимликларига бордим, нажот бўлмади. Турли жойларда ижарада яшадим. Ижара ҳақини тўлолмай, у ерлардан ҳам ҳайдалдим. Мардикор бозорида ноқонуний ишлаганимиз учун ички ишлар ходимларидан қочиб юрамиз. Қўлга тушсак, панжарали автобусга тиқиб, "Панелний”даги махсус бўлинмага олиб кетишади. Уч-тўрт кун ўтгач, қишлоққа кетиш шарти билан қўйиб юборишади. Чўнтагимизда бир сўм пулимиз, ейишга нонимиз қолмагач, яна мардикор бозорига чиқаверамиз. Кунига 30-40 минг сўм пул топаман. Боғбонликдан хабарим бор. Ёшлигимда отамдан ўрганганман. Одамларнинг уйларини тозалашга борсам, дарахтларини ҳам кесиб, парвариш қилиб бераман. Келишилган пулга яна 10-15 минг сўм қўшилади. Яхши гап ҳам, ёмон гап ҳам бир оғиздан чиқади. Одамлар билан иложи борича яхши муносабатда бўлишга ҳаракат қиламан. Айрим аёллар жуда асабий бўлиб қолган. Сал гапга мижозлар билан жанжаллашиб кетади. Биз шундай ҳаёт кечираётганимиз учун бошқалар айбдор эмас. Тўғриси, турли ташкилотларга ёрдам сўраб борганман, бирор нарса талаб қилиб эмас. Кимдир ёки қайсидир ташкилот менга ёрдам беришга мажбур, деб ҳисобламайман. Бироқ озгина қўллаб юборишса, доимий ишим бўлса, ҳаётимни изга тушириб олардим. Муҳтожликдан мардикорлик қиламан. Аммо бу ишимдан уялмайман. Бегона юртларда камситилган, хўрлангандан кўра ўз юртимда мардикорлик қилганим минг марта яхшироқ. Болаларимга гўшт едирмасам ҳам, нон топиб бераётганимга шукр қиламан.\nҚИРҚ КУНЛИК ЧАҚАЛОҒИ БОР ЭКАН\n– Ўтган йили ёз ойида бир хонадонда таъмирлаш ишларини ўтказдик, – дейди самарқандлик Меҳмонали исмли иш юритувчи йигит. – Уй эгасининг илтимосига кўра, Қўйлиқ бозорига бориб, йигирма ёшлардаги мардикор жувон билан гаплашиб, 40 минг сўм иш ҳақига келишиб, олиб келдим. Оёқ-қўли чаққонгина экан. Тушликка яқин уй эгаси Жамила опа мени чақириб: "Тезлик билан аёлнинг иш ҳақини бериб, уйига қайтариб юборинг”, деди. Жамила опа, аёлнинг эмизикли боласи борлигини пайқаб қолибди. Сўраб-суриштирса, 40 кунлик чақалоғини ташлаб, ишга чиққан экан.\nЎЗИДАН ЎТГАНИНИ ЎЗИ БИЛАДИ\n– Қўйлиқ бозори ёнидаги кўприк тагида турадиган аёлларнинг хизматидан мен ҳам фойдаланганман, – дейди Қуйи Чирчиқ туманида яшовчи Ширин исмли аёл. – Ўтган йили баҳорда томорқадаги юмушлар учун сурхондарёлик ёшгина жувонни олиб кетдим. Кўҳликкина экан. Беш яшар қизчасини ҳам ўзи билан бирга олиб юрибди. Яна қорнида уч ойлик ҳомиласи ҳам бор. Уйга боргач, тақдири ҳақида суриштирдим. Турмуш ўртоғи оламдан ўтгач, отасининг уйига қайтиб борган. Ота-онаси уни узатмоқчи бўлса, қизим ўгай ота қўлида ўсишини истамайман, деб уйидан чиқиб кетибди. Қизчасини энагага топшириб, ўзи мардикорлик қилган. Энага қизчани қаровсиз қолдирганини билгач, уни ўзи билан олиб юришга мажбур бўлган. Ёз кунлари ҳалол меҳнат қилиб, рўзғорига етадиган пул топган. Қишда эса уч-тўрт кунлаб ишсиз юриб, оч қолгач, оилали эркакнинг раъйига юришга мажбур бўлган. Ҳомиладорлигини билгач, олдириб ташлашга маблағ тополмай қолган. Ўзидан ўтганини ўзи билади. Дарди дунёси қоронғу. Юртига қайтиб, турмуш қуришини маслаҳат берсам, кўнмади. Биргина ножўя ҳаракатининг касри аёлни ботқоққа тортяпти.\nТўрт соатлик суҳбат давомида тагчарми қалин, қўнжи баланд этигимдан ҳам совуқ ўтиб кетди. Бу ерда туришга ортиқ тоқатим етмаслигини билиб, кетишга чоғланар эканман, беихтиёр аёлларнинг оёқларига разм солдим. Бири калиш, яна бири кузги, бошқаси эса ёзги енгил шиппакда юрибди. Қирқ ёшлар атрофидаги сурхондарёлик Қизларбас исмли аёл: "Опа, менга ҳам вақт ажратинг”, деб илтимос қилгач, яна ортга қайтдим.\n..."Мана бу ўғлимнинг исми Зиёдулла. 14 яшар. Мактабда аъло баҳоларга ўқийди. Аммо чап қулоғи танасига ёпишиб туғилган. Шундан уялиб мактабга боргиси келмайди. Шифокорлар операция учун 1000 АҚШ доллари миқдорида пул кетишини айтишгач, бошим қотиб қолди. Имкони бўлса ёрдам беринг”, деди у жавдираб. Чап қўлидаги бош бармоғи йўқ бир аёл эса тикувчилик қилиш истагида... Фақат у кредит олиб иш бошлаш учун қаердан ёрдам сўрашни билмайди...\nБу аёлларнинг деярли 90 фоизи ёрдам сўраб турли идораларга борган, телефон қилган, дардини айтган. Уларни қабул қилганлар эса муаммони қалин дафтарга қайд ҳам қилиб қўйишган. Бироқ бу дафтарлар ўша ондаёқ ёпилган, унутилган. Шу боис бу аёллар ҳеч кимга ишонмайди, ҳеч кимдан нажот кутмайди. Ҳаётнинг турли зарбаларини кўравериб дийдаси қотгандир, бироқ уларнинг қалблари тоза.\nКатегория: BAXS - TORTISHUV / FIKR MULOHAZA | Ko'rganlar:: 345 | Добавил: www.BePuL.NeT | Теги: #ahborot, #Yangiliklar, #xabarlar, #news, #Yangilik, #newsuz, #habarlar, #новости, #uznews | Рейтинг: 0.0/0


11 ой мобайнида Ўзбекистонга қайтиб келган меҳнат мигрантлари сони очиқланди\n2020 йилнинг ўтган 11 ойи мобайнида 467 минг нафардан ортиқ меҳнат мигрантлари қайтиб келди, деб хабар бермоқда Маҳалла ва оилани қўллаб-қувватлаш вазирлиги Бандликка кўмаклашиш, тадбиркорлик ва оилавий бизнесни ривожлантириш бошқармаси.\nҚайд этилишича, Россиядан – 257 минг, Қозоғистондан – 129 минг, Туркиядан – 14 минг, Корея ва бошқа давлатлардан – 66 мингдан ортиқ ватандошлар қайтган.\n“Ватанга қайтган меҳнат мигрантларини ички меҳнат бозорига реинтеграция қилиш мақсадида зарур чора-тадбирлар кўрилмоқда. Жумладан, фуқароларни уйма-уй юриб ўрганиш ва энг муҳими уларнинг бандлигини таъминлаш мақсадида аввало, ижтимоий ёрдамга муҳтож бўлган фуқаролар контингентини аниқлаб олиш жараёнлари ташкил этилмоқда”, - дейилади маълумотда.\nТаъкидланишича, 2020 йилнинг ўтган 11 ойи давомида ватанга қайтган меҳнат мигрантларининг 39 225 нафари (84 фоизи) уйма-уй юриб ўрганилган, 74 754 нафар (16 фоизи) меҳнат мигрантлари бўйича мониторинг ишлари давом эттирилмоқда.\nМониторинг ўтказилган фуқароларнинг 268 267 нафари (57 фоизи) бандлиги таъминлангани айтилади.\nШунингдек, хорижда ишлаб келган меҳнат мигрантларининг 35 651 нафари (7,6 фоизи) вақтинчалик меҳнат фаолиятини амалга ошириш мақсадида чет давлатларга қайтиб кетган. 88 691 нафари (19 фоизи) вақтинча ишсиз ҳамда 16 325 нафари (4 фоизи) турли сабабларга кўра меҳнатга лаёқатсизлиги аниқланган.\nКореядан таътилга келиб, ортга қайтишда муаммога учраган фуқаролардан 31 нафари ишига жўнаб кетди\n«Бу ерда Россиядагидек текшир-текширлар йўқ» — Украинада ишлаётган ўзбек уста\nМигрантлар уй олиш учун аризани қариндошлари орқали топшириши мумкин


ЕОИИда кузатувчи давлат мақоми халқаро ташкилотлар билан муносабатларга қандай таъсир қилади? - Zamin.uz\nТўғридан-тўғри саволлар берганмиз, тўғри жавоблар ҳам олганмиз. Биронта ташкилотдан қандайдир шубҳа ҳам билдирилмаган. Ўйлайманки, хавотирга ўрин йўқ», - деди Жамшид Қўчқоров. “Замин” янгиликларини “Инстаграм”да кузатиб боринг


Тошкентда Герасимов номидаги Бутунроссия кинематография давлат институти филиали очилди - UzNews.uz\n30 августа, 17:42 233 0\nТошкентда Герасимов номидаги Бутунроссия кинематография давлат институти филиали очилди\nФилиалда ўқиш жорий ўқув йилидан бошланади. Бу йил давлат гранти 50 фоизни ташкил қилади.\nПрезидент қарори билан Тошкент шаҳрида “С.А. Герасимов номидаги Бутунроссия давлат кинематография институти” федерал давлат бюджети олий таълим муассасаси филиали ташкил этилди.\nҲужжатга кўра, филиалда ўқиш 2021/2022 ўқув йилидан бошланади. Жорий ўқув йилида давлат гранти 50 фоизни ва келгуси ўқув йилидан 30 фоизни ташкил этади.\nТаълим жараёни Кинематография агентлиги билан келишган ҳолда БДКИ томонидан тасдиқланадиган ўқув режа ва дастурлар асосида рус тилида олиб борилади, шу билан бирга унда ўзбек тили ва Ўзбекистон тарихи ўқитилади.\nДраматургия ва продюсерлик (турлари бўйича) филиалнинг асосий таълим йўналишлари ва мутахассисликлари ҳисобланади. Таълим кундузги, сиртқи шаклда ҳамда масофавий тарзда йўлга қўйилади.\nБитирувчиларга Ўзбекистонда олий маълумот сифатида тан олинадиган Россия Федерацияси давлат намунасидаги БДКИ дипломи берилади.\n25 сентября, 08:53 442 0\n15 Сентября, Среда 983 0\n15 Сентября, Среда 536 0\n10 Сентября, Пятница 7395 0\n17 Августа, Вторник 6368 0


Путин: махсус хизматчилар Россиядан деярли барча террорчиларни қувиб чиқарди\n14:40 / 03.12.2015\nРоссия президенти Владимир Путин махсус хизматлар мамлакатдаги деярли барча террорчиларни сиқиб чиқарганини таъкидлади.\n“Россия кўпдан буён террорга қарши курашнинг олд сарҳадидадир. Бу эркинлик, ҳақиқат, адолат ва цивилизация келажаги учун курашдир. Бу фожиалар минглаб ҳаётларни олиб кетди. Бу қайғу биз билан доим бирга бўлади.\nЖиноятчилар умуртқасини синдиришга деярли 10 йил талаб қилинди. Биз Россиядан террорчиларни деярли тўлиқ сиқиб чиқардик. Лекин ёвузлик ҳанузгача ўзини билдириб туради”, - деди у Федерация йиғинига мурожаатида.\nМурожаат давом этмоқда.


Хитой мобиль браузери Chrome`дан кейинги иккинчи ўринга кўтарилиб олди\n20:19 / 26.11.2015\nСмартфонлар учун мўлжалланган браузерлар бозори етакчиларининг учлигида ўзгаришлар қайд этилди. Stat Counter ҳисоблагичлари маълумотларига кўра, октябрь ойида Хитойдаги Alibaba компаниясининг шўъбаси томонидан ишлаб чиқилган UC Browser браузери Apple Safari`дан ўзиб кетди ва Chrome`дан кейинги иккинчи ўринни қўлга киритди.\nҲисоблагич маълумотларига кўра, 35,84 фоиз смартфон фойдаланувчилари октябрь ойида тармоққа Google Chrome браузери орқали киришган. 17,42 фоизи эса бунинг учун UC Browser`дан, 16,38 фоиз – Apple Safari, 13,06 фоиз –Android штатли браузери (Google мобиль операцион системасининг эскирган намуналарига ўрнатилган) ва 12,54 фоизи – Opera браузерларидан биридан фойдаланишган.\nАгарда фақатгина смартфонлар эмас, балки барча мобил қурилмалар, жумладан, iOS ва Android платфордаги планшетлар ҳам ҳисобга олинса, кўрсаткичлар ўзгачароқ тус олади: 33,8 фоиз Chrome, 21,43 фоиз Safari ва 15,57 фоиз UC Browser`да. Бу планшетлар бозорида iOS-қурилмалар улушининг смартфонлардагига қараганда кўпроқ экани билан боғлиқ.\nUCWeb компанияси энг кўп интернет фойдаланувчиларга эга Хитой, Ҳиндистон ва Индонезияда ўз браузери билан етакчилик қилмоқда.


Тиш оғриғидан оддий лимон ёрдамида ҳалос бўлинг! » Ўзбекистон янгиликлари – Zamin.uz\nТиш оғриғидан оддий лимон ёрдамида ҳалос бўлинг!\n04 октябрь 2018, 06:00\nЛимон организмни тиқинлардан тозалашда, ҳазм қилиш фаолияти, қон айланиши, кўриш қобилиятини яхшилаш, иммунитетни ошириш ва юқори нафас йўллари касалликларида кони фойдадир.\nШамоллаганда: иммунитетни мустаҳкамлаш, тумов ва нафас йўлларини тозалаш учун кунига уч маҳал лимон шарбатига 1 стакан қайнаган сув аралаштириб ичиш фойдали. Айниқса, тана ҳарорати кўтарилган пайтда лимон шарбати ичилса, тер ажралиши натижасида иситма пасайиб, организмда касалликка қарши таъсир кучи юзага келади.\nҲазм қилиш фаолияти билан боғлиқ ҳолатларда: масалан, жиғилдон қайнашида лимон шарбатига озроқ сув аралаштириб ичилса, безовталик йўқолади.\nТиш оғриғида: милклар қонаши, кариес ва тиш оғриғида лимон шарбати билан оғизни чайқаш тавсия этилади. Ҳар куни уйқуга ётишдан аввал арчилган лимон пўсти билан тишлар ишқаланса, милклар мустаҳкамланиб, тиш ранги оқаради.\nТери муаммоларида: юз, қўл ва оёқ терисидаги муаммоларда лимондан фойдаланиш мумкин. Теридаги шамоллаш сабаб юзага келган тошмалар, тери юзасининг дағаллашиб, қорайиши каби ҳолатларда лимон бўлаги ёрдамида муаммодан халос бўлиш мумкин. Лимон таркибидаги антибактериал моддалар тери юзасидаги шамоллашни кетказиб, жароҳатнинг битишини тезлаштиради.\nЮрак-қон томир фаолияти муаммоларида: ҳар куни наҳорда оч қоринга 1 стакан лимон шарбатини таъбга кўра сув билан аралаштириб қабул қилинади. Бу усул юрак фаолияти учун қувват беради.\nЛимондан тайёрланган мураббо ва компотлар жигар, қорин, мушаклар оғриши ва қон кетиш ҳолатларида фойдали.\nҲомиладор аёллар ва кичик ёшдаги болаларга (агар аллергик тошмаларга мойиллик бўлса), лимондан тайёрланган малҳамлар тавсия этилмайди. Шу билан бирга, ошқозон яраси ва 12 бармоқли ичак фаолияти билан боғлиқ хастликларда ҳам мазкур мева ножўя таъсир кўрсатиши мумкин.\nЯнгиликлар » Тиббиёт » Тиш оғриғидан оддий лимон ёрдамида ҳалос бўлинг!\n00:23 Япониянинг космик кемаси ерга яқинлашаётган астероидни портлатади\n21:57 Кореялик хонимларнинг гўзаллик сирлари\n14:00 Анорнинг шифобахш хусусиятлари ҳақида...\n19:10 Асал ва лимон аралаштирилган сувнинг фойдали хусусиятлари


09 декабр 2019, Тошкент вақти: 21:24\nҚашқадарёнинг Яккабоғ туманидаги 7-ўрта мактабнинг 10-синф ўқувчиси 17 сентябрь куни бувисининг уйида осилган ҳолда топилди. Озодлик гаплашган маҳаллий ҳуқуқ-тартибот идоралари расмийларига кўра¸ ҳозирда ўсмир йигитнинг ўз жонига қасд қилиш сабаблари ўрганилмоқда.\nВоқеа тафсилотларидан бевосита хабардор марҳумнинг қариндошларидан бирининг Озодликка айтишича¸ воқеа туманнинг Алакўйлак қишлоғида 17 сентябрь куни эрталаб соат 7 ларда содир бўлган.\n“Кеча эрталаб ҳамма ўзи билан ўзи овора бўлиб юрган пайти ўзини осибди. Осиш учун пухта тайёргарлик кўрибди. Яхши кийимларини ечиб, чиройли қилиб тахлаб қўйган. Устига эски кийимларини кийибди. Уйида қурилиши битмаган ошхонага нарвон олиб кирибди. Уйида 20 метрча электр кабели борган экан. Ўшани чиройли қилиб, кесиб, сиртмоқ тайёрлаб, кейин ўзини осибди”, дейди яккабоғлик йигит.\nЯккабоғ ҳуқуқ-тартибот идораларидан олинган маълумотга кўра, ҳозирда ўқувчининг ўзини осиш сабаблари ўрганилмоқда.\n“Марҳум 2002 йилнинг 19 январида туғилган. Дастлабки тахминларга кўра, бола ўзини ўзи осган. Ҳеч ким уни осмаган. Ҳозир унинг ўзини осишига сабаб бўлган версиялар ўрганилмоқда. Мактабда синфдошлари билан бирор келишмовчилик бўлдими? Ўқитувчилар уришиб, дакки бердими? Оилада уруш-жанжал бўлдими? Ҳаммаси ўрганилаяпти”, деди ҳуқуқ-тартибот идораси мулозими.\nЯккабоғдаги 7-мактаб ўқитувчиларидан бирининг Озодликка айтишича, ўзини осган ўспирин хулқи яхши ўқувчилардан бири бўлган.\n“Ҳеч ким билан урушмасди. Ахлоқи жуда яхши эди. Ўқитувчилар ҳам унга бирор ёмон гап гапиришмаган. Синфдошлари билан жуда иноқ эди. Бугун синфдошлари ҳаммаси унинг дафн маросимида қатнашиб келишди. Ҳамма уни ҳурмат қиларди. Билмадик, нимага бу фожиа бўлди, ҳайронмиз”, деди ўқитувчилардан бири исмини очиқламаслик шарти билан.\nЎзини осган боланинг қўшниларидан бири унинг ота-онаси ажрашиб кетгани, онаси Россияга ишлашга кетгани боис, болалар тоғасининг уйида яшаб келганини билдирди.\n“У синглиси билан тоғасининг уйида яшарди. Тоғасининг уйида бувиси ҳам бор. Онаси бугун Россиядан ўғлининг дафн маросимига етиб келди”, деди марҳумнинг қўшниларидан бири.\nЯккабоғ туман ҳуқуқ- тартибот идораларидан олинган маълумотга кўра, марҳум ўқувчи яшаган маҳаллада ўзини осиш воқеаси кейинги саккиз йилда уч марта содир бўлган.\n“2010 йилда шу ўзини осган ўқувчи оиласига келин бўлиб тушган 1981 йилда туғилган қиз ҳам ўзини осиб қўйганди. Кейин орадан 3 йил ўтиб, уларнинг қўшнисининг қизи ҳам ўзини осиб қўйган”, деди ҳуқуқ-тартибот идораси мулозими.\nМарҳумнинг қўшниларига кўра, маҳалла оқсоқоллари “ўзини осиш ҳолатининг олдини олиш мақсадида худойи” қилишни режалаштирмоқда.\n“Маҳалламизда ўзини осганлар кўпайгани учун худойи қилиш бўйича топшириқ беришди. Маҳалла фаоллари “Пул йиғиб, қўй сотиб олиб, худойи қилинглар” дейишди. Эрта-индин худойи қиламиз”, деди марҳумнинг қўшниларидан бири.\nЯккабоғдаги ушбу воқеа Ўзбекистонда мактаб ўқувчисининг ўзини осиши билан боғлиқ кейинги ярим йилда Озодликка маълум бешинчи ҳолатдир.\n29 июнь куни Андижон шаҳридаги 2-ўрта мактабнинг 6-синф ўқувчиси ўз уйида осилган ҳолда топилди.\n18 май куни Тошкент вилоятининг Ўртачирчиқ туманидаги 54-сонли мактабнинг 9- синф ўқувчиси ўз уйининг ертўласида осилган ҳолда топилди.\n17 апрель куни эса Самарқанд тумани 45-сонли мактабнинг 9-синф ўқувчиси ўз уйи молхонаси устунига ўзини осгани ҳақда қўшнилари Озодликка маълум қилганди.


Жиззахда илк хусусий мактаб очилди » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Жиззахда илк хусусий мактаб очилди\nЖиззах шаҳрида "Jizzakh international school” хусусий мактаби иш бошлади.\nМамлакатимиз таълим тизимида амалга оширилаётган ислоҳотлар, жумладан, соҳада хусусий секторга кенг ўрин берилаётгани таълим сифати ва самарадорлигини янада юксалтиришга хизмат қилмоқда.\nТижорат банкининг 250 миллион сўмлик кредити кўмагида барпо этилган "Jizzakh international school” хусусий мактабида ҳам барча қулайликлар яратилган. Таълим муассасасига синов йўли билан малакали мутахассислар танлаб олинди. Ҳар бир синф хонаси ўқувчилар учун якка тартибдаги стол-стуллар, электрон доска ва бошқа ўқув-кўргазмали воситалар билан жиҳозланди.\n– Муассасамизда энг илғор таълим услублари орқали аниқ фанлар ва инглиз тилини ўргатиш, таълим бериш жараёнида замонавий технологияларни, ривожланган мамлакатлар таълим дастурларини жорий этиш имконияти мавжуд, – дейди мактаб директори Фотима Абдуллаева. – Бу йил 1-синфга 72, 2,3,4 ва 5-синфларнинг ҳар бирига 24 нафардан ўқувчи қабул қилинди.\nЎқувчиларнинг овқатланиши, айниқса, бўш вақтида мактаб ичкарисида ҳордиқ чиқариши, спорт билан шуғулланиши, тадбирлар ўтказиши учун барча шароитлар бор. Мактаб шифокори ўқувчиларнинг саломатлигини доимий назорат қилиб боради. Ўқувчиларга уч маҳал иссиқ овқат берилади.


Менда таклиф бор: Бола хорижий тил ўрганишни боғчадан бошласин...\nМамлакатимизда фарзандларимизнинг баркамол авлод бўлиб вояга етишлари учун ҳар томонлама шароитлар яратилмоқда. Фарзандларимизнинг комил инсон даражасида улғайиши учун умумтаълим, мактабгача таълим тизимидаги бир қатор ижобий ўзгаришлар фикримизга далил бўла олади. Таъкидлаш жоизки, ёш авлодни Ватан ва миллат манфаати йўлида фидойилик кўрсата оладиган қилиб тарбиялаш масаласи давлат сиёсатининг энг устувор вазифаларидан бирига айланган.\nЎзбекистон Республикаси Вазирлар Маҳкамасининг 2016 йил 29 декабрдаги “2017-2021 йилларда мактабгача таълим тизимини янада такомиллаштириш чора-тадбирлари тўғрисида”ги қарорига мувофиқ мактабгача таълим тизимини янада такомиллаштириш бўйича 2017-2021 йилларга мўлжалланган дастур ҳаётга татбиқ қилинмоқда.\nМазкур қарор асосида Республикамиздаги барча ҳудудларда барча шарт-шароитларга эга бўлган намунали хусусий мактабгача таълим муассасалари болажонлар ихтиёрига топширилди. Унда келажагимиз ворислари шўх-шодон униб ўсмоқда. Хусусий боғчаларда болаларни дунёқарашини шакллантириш мақсадида чет тилларини ўргатиш гуруҳлари ҳам мавжуд. Бу нур устига аъло нур.\nМенинг таклифим - ёш авлод тарбияси ўта долзарб масала эканлигини ҳисобга олиб, чет тилларини ўргатувчи гуруҳларни наинки хусусий МТМларда, балки давлат тасарруфида бўлган мактабгача таълим муассасаларида ҳам жорий қилиш зарурдир. Сабаби, 4 ёшдан 7 ёшгача бўлган болада ахборотни қамраб олиш даражаси юқори бўлади. Хорижий тилларни ўрганиш бола ёшидан бошланса, кейинчалик ўзлаштириб кетиши мукаммалашади. Шунинг учун, инглиз, француз, рус тили каби тил ўрганиш гуруҳларини барча боғчаларда ташкил этиш мақсадга мувофиқ, деб ўйлайман.\nЎзбекистон “Адолат”СДП Сурхондарё вилояти кенгаши ижрочи котиби


800 минг сўм пора олган «технадзор» 3 йилга қамалди - zarnews.uz\nБакир Музаффаров (исм-фамилиялар ўзгартирилган) Агросаноат мажмуи устидан назорат қилиш инспекцияси Ургут туман бўлимида катта инспектор бўлиб ишларди. Иши, маоши, обрўси яхши эди. Аммо нафс балоси уни панжара ортига етаклади.\nСудда исботини топган далилларга кўра, воқеа шундай кечади: тракторчи Малик Носиров қишлоқ хўжалик техникаларини бошқариш учун гувоҳнома олиш мақсадида Ургут туманида «технадзор» бўлиб ишлаётган Бакирга учрашиб, муддаосини айтади. Бакир унга гувоҳномани олиш учун 3 ой ўқув курсларда ўқиш лозимлигини, лекин у харажатни кўтарса, ўқимасдан гувоҳнома олиши мумкинлигини билдиради.\n- Харажати қанча бўлади? – деб сўрайди Малик.\n- От билан туя бўлармиди? Атиги 800 минг сўм, - дейди Бакир.\nМалик бунга рози бўлгач, Бакир унга 3х4 ҳажмдаги 2 дона расм, паспортининг нусхаси ва 083-рақамли тиббиёт муассасасидан маълумотнома ва келишилган пулни олиб келса, тез кунда тайёрлаб беришлигини билдиради. Малик эртаси куниёқ пул ва ҳужжатларни келтиради. Бакир эса ўн кунда унинг «иши»ни ҳал қилиб беришга ваъда қилиб, инспекциянинг Ургут туман бўлимига тўланиши лозим бўлган 152 минг сўмни банк кассасига кирим қилиб, қолган пулларни ўз эҳтиёжи учун ишлатади. М.Носировга эса гўёки Самарқанд ўқув курслари давлат муассасасида ўқиганлиги ҳақидаги сохта гувоҳнома ва сохта имтиҳон якунлари бўйича комиссия далолатномасини кўрсатиб, шу асосда олинган «Қишлоқ хўжалик техникаларини бошқариш учун гувоҳнома»ни беради.\nБундан хурсанд бўлган М.Носиров худди шу гувоҳномадан жиянига ҳам тайёрлаб беришни илтимос қилади.\n- Гап бўлиши мумкин эмас. Ўша келишув: 800 минг сўм пул, жиянингизнинг зарур ҳужжатлари… - дейди Бакир.\nШундан кейин Маликнинг хаёлига бу шахснинг ноқонуний ҳаракатларига чек қўйиш зарурлиги келади. Уни фош этишда ёрдам беришларини сўраб, ҳуқуқни муҳофаза қилиш идораларига ариза билан мурожаат қилади. Улар кўмагида Бакир далилий ашёлар билан қўлга тушади…\nСудда Б.Музаффаров қилган жиноятини тан олиб, ўз қилмишидан пушаймон эканлигини билдирди. Аммо жиноят жазосиз қолмайди. Суд уни Ўзбекистон Республикаси Жиноят кодексининг 209-моддаси 1-қисми ва 210-моддаси 2-қисми “а” банди билан айбли деб топиб, 3 йил муддатга озодликдан маҳрум қилди. Яна бир ёмон томони, жамоаси, маҳалласи, қўни-қўшнилари, яқинлари, фарзандлари олдида юзи шувут бўлди.\nМана сизга нафс балосига гирифтор бўлишнинг, қонунга амал қилмасликнинг оқибати.\nжинот ишлари бўйича Ургут туман суди судьяси.


Nuqtai nazar | TURONZAMIN\nPosted on 01/16/2007 by TURONZAMIN\nВАҚТ ҲАММАСИГА ОЙДИНЛИК КИРИТАР ЭКАН…\nМен кўпдан бери кузатиб бораётганим бир сайтда эълон қилинган янгилик мени чунонам хурсанд қилдики, асти қўяверасиз. Чунки, эълон қилинган янгилик кўпдан бери яшириб келинаётган бир ҳақиқатни ошкор қилганди. Назаримда, бу Ҳикмати Олийнинг ким аслида ким эканлигини ўзига хос услубда аён қилгани бўлди. Ва айнан шундайлиги учун ҳам У зотга чексиз ҳамдлар бўлсин, дейман.\nГап шундаки, 16 январ куни ўзини “Озодлик” радиосининг энг кучли ва таниқли мухбири дея таништириб, халқ орасида маълум мавқега эришиб олишга жон жаҳди билан уриниб келаётган бир кимса, “Марказ-ТВ” дея аталувчи телеканалда махсус кўрсатув билан чиқибди. Яна ким сифатида денг, телеканалнинг махсус мухбири сифатида. Тавба, турланишингдан айланай, ахир бўлар экан-ку а? Гап радио мухбири Самандар ҳақида кетаяпти.\nАввало кўпчилик биродарларимиз (сайтга меҳмон бўлиб турувчи дўстларни назарда тутяпман) мазлумлар диёридан анча йироқда эканлигини инобатга олган ҳолда, озроқ изоҳ бериб ўтсам. “Марказ-ТВ” меҳрибон зулмкоримизнинг арзандаси, Гулнорахон Каримовага қарашли телеканал ҳисобланади. Боз устига бу канал, бошқа каналлардан фарқли, анави идора томонидан астойдил қўриқланиб, химоя қилинади. Яъни, анча-мунча одам бу телеканалга бурин тиқиши у ёқда турсин, ишга жойлашиши амримаҳол. Бунинг учун дастлаб махсус чиғириқдан ўтмоғи, кимсан, шахсан ўзларига (қизлари эмас, ҳў-в ўзларини айтмоқчиман) нисбатан чексиз муҳаббат ва садоқатга эгалигини исботламоғи лозим. Акс ҳолда пишт…\nМамлакатда шу кунларда ўнлаб анча маҳоратли, ўша телеканалда оғзини ёнга бурган ҳолда кучаниб минғирлаган йигитчадан кўра анча тажрибали журналист йигит қизлар ишсиз юрибди. Бир пайтлар Америка ташкилотлари билан алоқа қилиб қўйганликлари боис улар учун мамлакатдаги барча ташкилотлар, ҳатто баъзан ҳорижий компаниялар эшиклари ҳам ёпиқ. Каримовага қарашли телеканал ҳақидаку умуман гапиришнинг ҳожати йўқ. “Озодлик”нинг энг “зўр” мухбири, Ўзбекистонга келса гўё қамаб қўйишлари мумкин бўлган мухбири эса махсус репортажлар билан чиқиш қилиб туриптию… Бисотингизда кўк чой бўлса шу ерида мақолани ўқишдан тўхтаб, ундан бир хўплангда, мундоқ мушоҳада қилиб кўринга… англаяпсизми нима намойишлар бўлаяпти?\nҲўв бир мултфилимдаги Мирзабек Ҳолмедовнинг қаҳрамони тили билан айтганда, бунақанги намойишдан сўнг, сигирлар роса болалайдиган бўлдида…\n“Озодлик” радиосининг маълум маънода ўзи учун мухим санаган принциплари бўларди. Яъни, радио мухбири айни вақтнинг ўзида бошқа бир ОАВнинг ҳам мухбири, айниқса махсус мухбири бўлиши мумкин эмас. Қолаверса “Озодлик” радиоси билан 2004-2005 йиллар давомида олишиб келган телевидениеда “Озодлик” мухбирининг пайдо бўлиб қолиши ва шу билан бирга ўз радиосида ҳам ишлайвериши, просто ақл бовар қилмас ҳолда. Балким, радио ходимлари ўзларига хос андишасизлик билан бир нималарни валақлаб, бизга қарши чиқиши ҳам мумкиндир, “Марказ-ТВ” Ўзбекистон миллий телевидениесидан мутлақ мустақил канал, деб. Майли, айтишсин, жавобимиз тайёр. Ўзбекистондаги ҳар қандай ахборот манбайи хоҳ у мустақил бўлсин, хоҳ назорат остида бўлсин, айниқса электрон ОАВ (телевидение ва радио) шубҳасиз ҳукуматга қарашли.\nДарҳол радио ёмон отлиқ қилиб, четга улоқтириб ташлаган мухбир йигитга боғландим. У эса ҳозиргина Бирлик ҳаракати партиясига қарашли “Харакат.нет” сайти мухбири билан гаплашгани ва ундан бу ҳақда эшитиб, лол ўтирганини айтиб қолди. Нима деб ўйлайсиз, буни қандай изоҳлаш мумкин, деб уни гапга тортдим.\n— Гапнинг очиғи, нимадир дейишга ҳайронман. Балким, бу биз анчадан бери сабр билан қидириб келаётганимиз исботдир, билмадим. Ҳар қалай бу ишнинг ортида шунчаки англашилмовчилик турибди, дейиш фикридан йироқман. Зеро, нафақат “Марказ-ТВ” раҳбарияти, балки телевидение фаолиятини мувофиқлаштириб бораётган идоралар ҳам “Озодлик” радиосининг барча мухбирларини ёддан танийди. Демак… рухсат бор эканда… қандайдир ришталар ҳам бордир, ким билади, яна озроқ сабр қилсак балким, барчаси ойдинлашиб қолар… Ҳар қалай Америкага қарашли барча ташкилотлар камситилаётган бир пайтда, ҳукумат томонидан алоҳида ғазабга учраган радио мухбирининг мамлакат телевидениесига қарашли, майли бир каналида бўлса ҳам чиқиб туриши, ғалати ҳолат…\nСизу бизнинг мулоқотимиз манбайига айланиб улгурган, шу билан бирга ўз саҳифасидаги бир қадар мушохадали чиқишлари билан кўнглимизга ўтирган, мазкур сайтда “Озодлик” радиоси борасида бир қанча фикрлар билдирилди. Бирлик партиясининг сайтида ҳам. Баъзан радиони химоя қилиб билдирилган фикрлар ҳам учради. Танқид эгалари ҳам, ҳимоя эгалари ҳам ниманидир билгани учун гапираяпти, деб кифояланган эдим. Буни қарангки, танқид эгалари чиндан ҳам кўп нарсаларни билган экан…\nҲеч ёдимдан чиқмайди, Шайбонга нисбатан ҳўв фитналар уюштирилган пайтлари эди, қадрдонимиз Носир Зокирнинг олдига ўтдим. Ака, бу қанақаси бўлди, десам, Носир Зокир “Ҳайронман, Абдулла Искандар бизда юз фойиз исбот бор”, дедию, девди. Сарвар Усмон ҳам Носир акага “У масалага аралашманг, ўзингизга ғалва орттириб оласиз” деган экан, қолганларнинг оғзидан чиққан айбловларнику гапирмаса ҳам бўлади. Сал қолса ўз ҳамкасбларини учига чиққан муттаҳамга айлантириб қўйишди. Кимсан “Озодлик” радиосининг адолатпарвар ходимлари. Ўшанда Шайбонга боғланиб, дўстим бир нима денг ахир, биз мухлислар бундай гап-сўзлардан довдираб қолдик, дедим. Йигитнинг жавоби мени шу қадар илҳомлантирдики, уни аввалгиданда кучлироқ ҳурмат қила бошладим.\nШайбон, шундай девди: “Пайгамбаримиз алайҳиссаломнинг шундай ҳадислари бор, агарки кимдир сизга у ундоқ экан, бу бундоқ экан деб арзланса, билингки, унинг ўзи шундайдир, деган. Хулоса чиқараверинг, ака”. Қаранг Аллоҳнинг Сайиди ҳақ сўзни айтгани, исбот бўлиб турибди-ку. Мен ҳеч ҳам хайрон бўлмайман агар эртага, радионинг яна бир мухбири Ташқи ишлар вазирлигига, бошқаси МХХга, яна бири Ўзбекистон президенти қошидаги Давлат ва жамият қурилиши академиясига, Ўзбекистон радиосига, Бош прокуратурага келиб қолса. Шу ерга бориб тақалувчи имкониятлари борлиги бугун Ўзбекистонда оғиздан оғизга кўчиб юрибди. Бириси ҳақидаги гап сўзлар нечоғли ҳақлиги мана исботланиб қолди, демак қолганлари ҳақидаги гапларнинг исботланиши ҳам яқин орадаги иш…\nАлбатта сўзим сўнгида радио раҳбарияти кўзини очиб, йўл қўйган хатоларини ўнгламоғи, сабабсиз бурнини қонатгани инсонлардан расман кечирим сўраб, уларни тан олиши ва ниҳоят соғлом жамоатчилик томонидан айтилаётган эътирозлар бўйича зудликда тегишли чораларни кўрмоғи лозим, акс ҳолда унинг мавқеига янада путур етади, дейишим тўғри бўларди, балким. Аммо, шу ерида ўйланиб қолдим, ахир радио раҳбарияти хатога йўл қўйганини билади, билиб, англаб турса-да, уни шундай хато хулосалар чиқаришга ундаган шахсларнинг йўриғига юриб келаяпти экан, ўзбекнинг гапини гап тушунмасларга исроф қилдиришни истамайман. Энг тўғри йўл бу ҳолатда сизу бизнинг ва биз қатори яна юзлаб, минглаб ўзбекистонликларнинг ким аслида кимлигини англаб етмоғи. Шундагина сизу биз назарда тутаётган шайтон малайлари қилмишларига яраша жавобни олади. Ахир, ўзгача бўлиши ҳам мумкинмаску, шундай эмасми…\n« Nuqtai nazar RFERL »


Илм Аллоҳ таоло учун бўлиши\nЯратган роббинг номи билан ўқи. (Алақ сураси, 1-оят).\nДемак, ўқиш, илм талаб қилиш Аллоҳ таолонинг розилиги учун бўлиши, бойлик, мансаб, шон-шуҳрат ва бошқа шунга ўхшаш нарсалар учун бўлмаслиги керак экан.\nعن أبي هريرة رضي الله عنه عن النبي صلى الله عليه و سلم قال : من تعلم علما مما يبتغى\nبه وجه الله لا يتكلمه الا ليسيب به عرضا من الدنيا لم يجد عرف الجنة يوم القيامة\nرواه ابو داود وابن ماجه\n«Пайғамбар соллаллоҳу алайҳи васаллам: «Ким Аллоҳнинг розилиги талаб қилинадиган илмни фақат дунёнинг ўткинчи матоҳига эришиш учун ўрганса, қиёмат куни жаннатнинг ҳидини ҳам топа олмайди», дедилар». Абу Довуд ва Ибн Можа ривоят қилишган.\nМаълумки, Ислом дини инсонларни илм олишга, маърифатли бўлишга тарғиб қилувчи диндир. Пайғамбаримиз соллаллоҳу алайҳи васалламга нозил қилинган дастлабки оятларда ҳам илм олишга ундаш маъноси бордир. Пайғамбаримиз соллаллоҳу алайҳи васаллам ҳам ҳадисларининг бирида марҳамат қилиб:\n" اَلْعُلَمَاءُ وَرَثَةُ الْاَنْبِيَاءِ فَاِنَّ الْاَنْبِيَاءَ لَمْ يُوَرِّثُوا دِينَارًا وَلاَ دِرْهَمًا فَاِنَّمَا وَرَّثُوا الْعِلْمَ " (رواه ابو داود والترمذي)\n“Олимлар пайғамбарларнинг меросхўрларидир. Пайғамбарлар динор ёки дирҳам мерос қолдирмаганлар, балки, илмни мерос қилиб қолдирганлар” – деганлар. Ҳазрати Али каррамаллоҳу важҳаҳу айтадилар: “Илм мол-дунёдан кўра яхшироқдир. Чунки, илминг сени асрайди, мол-дунёни эса сен асрашинг керак бўлади. Мол-дунё сарф қилинса камаяди, илм эса ўзгаларга ўргатиш билан яна зиёда бўлаверади”. Ҳакимлар: “Илм ўрганинг, зеро у фақирликда давлат, бойликда зийнатдир” – деганлар.\nДунёвий илм одамга ҳурмат ва фазилат келтирар экан, Расулуллоҳ соллаллоҳу алайҳи васаллам ўз ҳадисларида марҳамат қилиб:\n" اُطْلُبُوا الْعِلْمَ وَلَوْ بِالصِّينِ فَاِنَّ طَلَبَ الْعِلْمَ فَرِيضَةُ عَلَى كُلِّ مُسْلِمٍ " (رواه ابن عدي و البيهقي)\n“Илм Чин-Мочин (Хитой)да бўлса ҳам, уни излаб топиб, эгаллангиз. Зеро, илмни талаб қилиш ҳар бир мусулмонга фарздир” – деганлар. Бундан ҳам диний, ҳам дунёвий илмларни талаб қилиш фарзлиги маълум бўлади.\nЯна шуни қайд этиб ўтиш лозимки, ўтган барча пайғамбарлар, шу жумладан Пайғамбаримиз Муҳаммад соллаллоҳу алайҳи васаллам ҳам ўзлари пайғамбар бўлганлари ҳолда дунёвий соҳада у ёки бу илм-ҳунарнинг эгаси бўлганлар. Тарихдан маълумки, Одам алайҳиссалом деҳқончилик, Нуҳ алайҳиссалом дурадгорлик, Довуд алайҳиссалом темирчилик, Идрис алайҳиссалом эса хаттотлик билан шуғулланишган. Маълумки, ҳар қандай касбни пухта эгаллаш, ўз касбининг моҳир устаси бўлиш учун ана шу касбга тааллуқли илмни мукаммал эгалламоқ керак.\nАллоҳ таоло Қуръони каримда илмли кишиларнинг мартабалари юксак даражаларга кўтарилажагини баён қилиб:\n“Аллоҳ сизлардан имон келтирган ва илм ато этилган зотларни (баланд) даража (мартаба)ларга кўтарур” – (Мужодала сураси, 11-оят). деган.\nАммо, кимки диний илмларни, яъни ҳадисда айтилганидек, Аллоҳнинг розилигини тилаб қилинадиган илмни дунёнинг ўткинчи матоҳига эришиш учун ўрганса, яъни мансаб учун, пулу-мол учун, риё учун ўрганса, жаннатнинг ҳидини ҳам топа олмайди. Шунинг учун диний илмларни талаб қилганда, киши ўта ҳушёр бўлиши, ниятини соф қилиши, фақат Аллоҳ таолонинг розилигини ўйлаб иш тутиши керак бўлади.\nعن ابن عمر رضي الله عنه عن النبي صلى الله عليه و سلم قال: من تعلم علما لغير الله او أراد به غير الله فليتبوأ مقعده من النار\n«Ким илмни Аллоҳдан бошқа учун ёки Аллоҳдан бошқани рози қилишни ирода қилиб ўрганса, дўзахдаги ўриндиғини олаверсин», дедилар».\nБу ҳадиси шариф ҳам олдинги ҳадис маъносидадир. Фақат биринчи ҳадисда натижани-жаннатнинг ҳидини ҳам топа олмайди, деб баён қилинган бўлса, иккинчи ҳадисда «дўзахдаги ўриндиғини олаверсин», дейилмоқда.\nБу эса, диний илмларни талаб қилишда жуда ҳам ҳушёр бўлишни, Аллоҳнинг розилигини тилашдан бошқа нарсани хаёлга ҳам келтирмасликни тақозо қилади.\nعن كعب بن مالك رضي الله عنه عن النبي صلى الله عليه وسلم قال : من طلب العلم ليجاري به العلماء أوليماري به السفهاء أو يصرف به وجوه الناس إليه أدخله الله النار . رواهما الترمذي وابن ماجه\n«Ким илмни уламолар билан можаро қилиш учун, эси пастларга ғолиб келиб, ўзини кўрсатиш учун ёки у билан одамларни ўзига қаратиш учун ўрганса, Аллоҳ уни дўзахга киритади», дедилар».\nБу икки ҳадисни Термизий ва Ибн Можа ривоят қилишган.\nБу ҳадиси шариф Каъб ибн Молик розияллоҳу анҳудан ривоят қилинмоқда. Пайғамбаримиз соллаллоҳу алайҳи васаллам ушбу ҳадиси шарифларида илм талаб қилишда толиби илм ниҳоятда эҳтиёт бўлиши лозим бўлган учта хатарли ишдан огоҳлантирмоқдалар:\n«Уламолар билан можаро қилиш учун» ўрганмаслиги керак. Бир илмни яхшилаб ўрганиш «уламолар билан талашиб-тортишиб, можоро қилиб, ҳаммасини енгиб, жим қилиб қўяй», деган ниятда бўлмаслиги керак.\n«Эси пастларга ғолиб келиб, ўзини кўрсатиш учун» илм талаб қилмаслик керак. Толиб илм ҳеч қачон илмни ўрганиб олиб, тушунмаган одамларни мағлуб қилиб, ҳаммасини лол қилиб қўяй, деган ниятини қилмаслиги лозим.\n«Ёки у билан одамларни ўзига қаратиш учун» талаб қилмаслиги керак.\nОдамлар: «Фалончи қори бўлибди, мулла бўлибди, қойил» дейишлари ва шунга ўхшаган ниятлар билан илм талаб қилмаслик керак. Агар шундай ният билан илм ўрганилса, бундай одамнинг оқибати яхши бўлмас экан. Аллоҳ таоло уни дўзахга киритар экан.\nШунинг учун илмни фақатгина Аллоҳ розилиги учун талаб қилиш керак. Кўпчилик толиби илмлар ушбу ҳадисга амал қиладилар, устозлари бу муҳим қоидани уларга доимо эслатиб турадилар.\nЛекин, минг афсуслар бўлсинким, баъзи ҳолларда бу ҳадисга амал қилишни ҳаёлига ҳам келтирмайдиган кимсалар учраб турадилар.\nБаъзи бир ўзига олим нисбатини бериб юрганлар шогирдларига «фалончининг олдига бориб, манави саволни бер, ундоқ деса, мундоқ де, деб можаро чиқаришга ундаб юборадилар.\nХудди илм ўрганиш фақат уламолар билан можаро қилиш учунгина бўладиганидек ҳолатни вужудга келтирадилар. Оқибатда толиби илмлар орасида, элу-юрт ичида талашув-тортишув, беҳуда можаро, ихтилоф кўпаяди. Исломга, мусулмонларга катта зарар етади.\nПайғамбаримиз соллаллоҳу алайҳи васаллам ҳатто бундоқ ишни қилмоқдан эмас, балки уни ният қилишдан ҳам қайтармоқдалар. Ана шундоқ ножўя ишни хаёлга келтириш, ният қилиш ёмон оқибатларга олиб келишидан огоҳлантирмоқдалар. Ҳозирги кундаги кўпгина беҳуда можаролар, Ислом даъвати йўлида мусулмонларнинг ўзлари қўяётган ғовлар баъзи бир илмни ўзига нисбат берган ва илм талаб қилаётган шахсларнинг ушбу ҳадиси шарифга амал қилмасликларидан келиб чиқмоқда.\nЭнди ўзимиздаги илм ила эси паст, жоҳил, илмсиз кишиларга ғолиб келишга уриниш масаласига ўтайлик.\nҲозирги ҳаётимизда бу иллат ҳам кенг тарқалган. Оммавий диний саводсизлик шароитида уч-тўрт калима нарсани ўрганиб олган жоҳил ўзини аллома ҳисоблай бошлайди. Қаерда бўлса, оғзига ҳамманинг қараб туришидан ғурурланиб кетади.\nБориб-бориб, атрофидаги диний саводи йўқ кишиларнинг унга олим сифатида қараётганлари ҳам унинг учун оз ҳисобланиб қолади. Нафақат ўзи яшаб турган замони ва мақомида, балки барча замонлар ва маконларда ўзини тенги йўқ аллома ҳисоблай бошлайди. Бу даъвони исботлаш учун замондош ва аввалда ўтган уламоларга осила бошлайди. У аввалда ўтган алломаларни хатокор, адашганлар, деб эълон қилади. Ўз она тилида икки жумлани тўғрироқ ёза олмайдиган кимса ўнлаб оламшумул китоблар муаллифини танқид қилишга ўтади.\nЎз оиласига шахсий диний амалларни тушунтириб бера олмаган нусха Ислом умматига шариатнинг барча ҳукмларини осон йўл билан тушунтириб берган, бутун Ислом уммати томонидан имом, мазҳаб соҳиби, деб тан олинган зотларни ҳақоратлайди.\nДиний саводи йўқларга ўзини аллома қилиб кўрсатишга уринган жоҳил ҳадис илмини сув қилиб ичиб юборган, юз минглаб ровийлар таржимаи ҳоли, юз минглаб ҳадисларни яхшилаб ўрганган ва ёд олган буюк муҳаддислар, мазҳаб эгаларини сўкади, беҳурмат қилади. Бундай кишилар фиқҳий мазҳабга тобелигига қарамай, илмсизликлари туфайли шундоқ қиладилар. Агар улар озгина илмдан баҳраманд бўлсалар бу ишни қилишмас эди. Улар диний саводи йўқ кишиларга ғолиб келиш, уларнинг олдида ўзини билимли қилиб кўрсатиш учунгина шундоқ қиладилар.\nЧунки озгина бўлса ҳам диний саводи бор одам унинг сафсатасини мутлақо қабул қилмайди. Илм билан одамларни ўзига қаратишини хоҳлаганларнинг ҳоли ҳам шунга ўхшаш.\nАллоҳнинг розилигини эмас, одамларнинг эътиборини қозониш учун ҳаракат қиладилар.\nШу мақсадда ўзларидаги илмга мувофиқ эмас. Одамларни ўзига жалб қилиш қоидаларига мувофиқ кишиларга танилиб, улар орсида шуҳрат қозониш учун ҳаракат қиладилар. Оддий ҳолатда одамлар ичида шуҳрат қозониш қийин бўлганидан «хилоф қилсанг-таниласан» қоидасига амал қиладилар. Ҳар бир нарсада ҳам тирик, ҳам вафот этган уламоларга ихтилоф қилишга ўтадилар.\nЎзлари яшаб турган жамиятда, мусулмонлар ичида ўз хилофлари билан келишмовчиликлар, можаролар келтириб чиқарадилар. Натижада Ислом ва мусулмонлар зарар кўради.\nМусулмонлар ушбу ҳадиси шарифга амал қилмай, илмини Аллоҳ розилиги учун эмас, уламолар билан можаро қилиш учун, диний саводи йўқлардан ғолиб келиш учун, ўзини кўрсатиш учун ишлатадиганлардан кўп азиятлар чекдилар ва чекмоқдалар. Улар бор куч-ғайратини Ислом даъватига, кишиларни диндор қилишга қаратиш ўрнига, ўзлари қилмагани етмаганидек, Исломга даъват ва хизмат билан машғул уламолар ва даъватчилар билан беҳуда тортишиб, уларни ҳам ишдан қўймоқдалар, одамларни диндан совитишга сабаб бўлмоқдалар.\nИнсоф қилишимиз, Аллоҳдан қўрқишимиз керак. Аллоҳ таоло озми-кўпми диний илм берган бўлса, у билан фақат Аллоҳ таолонинг розилигини кўзлашимиз лозим. Толиби илмлар ниятини поклаши лозим, улар зинҳор турли можароларнинг яқинига ҳам йўламасликлари керак. Диний саводи йўқ кишилар орасида ўзимизни кўрсатиш учун турли беодоб гап-сўзларни айтмаслигимиз, мақтанчоқлик қилмаслигимиз зарур.\nШунингдек, илм билан одамларни ўзимизга қаратишга, шуҳрат топишга уринмайлик.\nАллоҳ берган илмга тўғри амал қилиб, у билан Аллоҳ таолонинг розилигини топишга ҳаракат қилайлик.\nИлмга даъват қилиш учун бундан ортиқ тарғиб бўлмаса керак. Ҳар бир инсоннинг олий мақсади- жаннат. Жаннатга эришиш учун ҳар нарса, ҳар қандай қийинчиликларга тайёр бўлиш лозим.\nИлм талаб қилиш эса, ҳадисда айтилишича, жаннатнинг йўлига тушишдир. Илм йўли билан борган одам охири жаннатнинг эшиги олдидан чиқади.\nШунга ўхшаш бошқа исломий илмлар хақида гап кетганда, уларнинг номи ва сифатлари хам зикр қилинади.\nШунинг учун ояти карима ва хадиси шарифларда зикри келган илмдан мурод, барча фойдали илмлар бўлиб, бундай илм эгаларига қилинган ваъдаларига иймон ва ихлос билан уринган мўмин –мусулмонлар эришади, дейишимиз тўғри бўлади.\nБу қоидани ушбу хадиси шарифга ишлатадиган бўлсак, мўмин-мусулмон киши ўзи учун, жамияти учун, инсонлар учун фойдали илмга\n“Бу менга Аллохнинг амри, Исломнинг талаби”, дея уринса, у жаннатнинг йўлига тушган бўлади.\nАллох таоло унга жаннатнинг йўлини енгиллаштиради.\nИлм талаб қилиш борасида фарзнинг иккала қисми хам ишга тушади.\nҲар бир мусулмон учун ўзига керак нарсани, хаёти учун зарур илмни, дину диёнатни, ҳалол – ҳаромни билиб олишда зарур бўлган ҳар бир нарсани ўрганиш фарзи айндир.\nҲар бир мусулмон бу ишни қилиши шартдир. Қилмаган одам гуноҳкори азим бўлади.\nМусулмонлар жамоаси учун керак бўлган ҳунар ва илмларни талаб қилиш эса фарзи кифоядир.\nҲаётнинг ҳар бир соҳасида етарли мутахасисларнинг тайёрлаб олиш ислом жамиятининг барча аъзоларига фарз бўлади. Эҳтиёжни қондирадиган даражада ва ададда мутахассис тайёрлаган жамият аъзолари бўйнидан мазкур умумий масъулият соқит бўлади.\nБу фарз энди ўша мутахассислар зиммасига ўтади. Агар жамиятда уларнинг соҳаси бўйича камчиликлар юзага келса, гуноҳи ўша мутахассисларга бўлади. Ҳаммаларимизни Аллоҳу таоло мана шу илмларга амал қилишликка муяссар айласин. Омин...!\n“Бўрижар” жоме масжиди имом-хатиби\n/ Илм Аллоҳ таоло учун бўлиши


ПОЙТАХТ ЙЎЛЛАРИ - Ўзбекистон овози газетаси\nянада кенг ва равон бўлади\n«Тошкентбошплан ЛИТИ» давлат унитар корхонасида Тошкент шаҳрида автомобиль йўллари ва кўприклар қурилиши, айрим трамвай йўлларининг демонтаж қилиниши масалаларига бағишланган матбуот анжумани ташкил этилди.\n— Пойтахт ҳудудидаги йўлларни қуриш ва созлаш, мавжуд стандартлардан Европа йўл стандартларига ўтиш бўйича 2030 йилгача мўлжалланган алоҳида концепция асосида босқичма-босқич амалга оширилади, — деди Тошкент шаҳар ҳокими Раҳмонбек Усмонов. — Яқин кунларда трамвайлар ўрнига автобуслар қўйилади. Жумладан, 5 апрелдан бошлаб, 13-трамвай йўналишида 13-Т автобуси қатнайди.\nАнжуманда таъкидланишича, трамвайлар иқтисодий жиҳатдан ўзини оқламайди. Бошқа транспорт воситалари қатновига халақит бермоқда.\nБунинг устига трамвай йўллари замон талабларига мос келмайди. Аҳолига қулайлик яратиш, сифатли транспорт хизмати кўрсатиш мақсадида 87,8 километрлик трамвай йўли демонтаж қилинади.\nМатбуот анжуманида айтилишича, йўл усти кўприкларининг хавфсизлиги, ер ости йўлига нисбатан арзонга тушиши, нисбатан қисқа муддатда битиши ҳисобга олиниб, «Отчопар» ҳамда «Бек барака» бозорлари атрофида ҳамда Қўйлиқ массиви ҳудудида ер усти йўллари қуриш режалаштирилган.\n«Нурафшон» кўчасининг Беруний кўчасидан Шароф Рашидов кўчасигача бўлган қисмида қуриладиган 3,8 километрлик айланма йўл марказий кўчаларда транспорт тиғизлигини камайтириш имконини беради. Ҳозирги пайтда «Нурафшон» кўчасидаги ҳаракат оқими соатига 4 мингта машинага ортгани туфайли мавжуд кўприкка меъёридан анча кўп юк тушмоқда. Шунинг учун бу йўналишда ҳам янги кўприк (эстакада) қурилиши режалаштирилмоқда.\nНукус кўчаси Ш. Руставели кўчасидан Бобур кўчасигача яна 1 километрга узайтирилади. Беруний кўчасининг Шароф Рашидов кўчасигача, «Нурафшон» кўчасининг Беруний кўчасидан «Оқтепа» майдонигача узайтирилиши, Муқимий, Нукус, Қодирий, Шароф Рашидов, «Нурафшон» кўчаларининг давом эттирилиши орқали янги транспорт ҳалқа йўли барпо этилади.\nШаҳарнинг марказий кўчаларидаги тирбандликнинг олдини олиш мақсадида «Тараққиёт» кўчаси ҳам узайтирилади, Паркент кўчасидаги катта ҳаракат оқими ҳисобга олиниб, кўчанинг «Олтинтепа» кўчасидан «Катта ҳалқа йўли» гача бўлган қисми реконструкция қилинади.\nМатбуот анжуманида журналистларнинг мавзуга оид саволларига жавоб берилди.


Икки ойда бухгалтерияни ўрганинг!\nЖамият 13:45 / 12.07.2019 7951\nБухгалтер – корхона ва ташкилотларда ҳисоб-китоб ишларини ўзига хос тилда ёзиб борувчи мутахассис. Ҳар қандай ташкилотда ҳам ҳисоботларини юритиш, таъсисчилар, раҳбарият ва давлат органларига ташкилот тўғрисидаги маълумотларни тақдим этишда мазкур мутахассислик эгаларига бўлган талаб юқори ҳисобланади.\nАммо бухгалтерлик ҳам шунчаки осон касб эмас. Бугунги замонавий бухгалтерлар билимли, замонавий технологиялар ва дастурлардан фойдаланиш илмини яхши эгаллаган ва доимий ўз устида ишловчи мутахассис бўлиши лозим. Бу талабларга жавоб бермайсизми, демак сиз энг яхшиси эмассиз.\nХўш, барча талабларга жавоб берадиган мутахассис бўлиш учун нима қилиш керак ва умуман, қисқа вақтда бунга эришиш мумкинми? Бизнингча- мумкин, бу мақсад учун сизга тўғри танланган ўқув маркази ёрдам беради.\nТошкент шаҳри, Чилонзор туманида жойлашган «Аср» ўқув маркази корхона ва ташкилотлар учун жуда қисқа муддатда малакали бухгалтерлар тайёрлаш ва бухгалтерия хизматлари кўрсатиши билан танилган марказдир.\nХўш, «Аср» нимаси билан бошқа ўқув марказларидан фарқ қилади ёки устун туради?\nБунда дастлабки катта фарқ таълим сифати ва дарс жараёнларида кўринади. Айнан «Аср» ўқув марказининг профессионал ўқитувчилари сизга энг янги дастурлар асосида, замонавий ўқув технологияларидан фойдаланган ҳолда дарс беришади.\nУнга кўра, бор-йўғи икки ой ичида сиз бухгалтерлик курсини тамомлайсиз ва мустақил фаолият бошлашга тайёр мутахассиссиз.\n«Аср» ўқув марказида бухгалтерия ҳисобини юритишдан тортиб, тиклаш, аутсортинг, баланс ва солиқ-статистика ҳисоботларини тузиш ва электрон шаклда топшириш билимлари ҳамда хоҳловчиларга 1С бухгалтерия дастурий таъминоти ҳам ўргатилади.\nБу ҳаммаси эмас, ўқув марказида, шунингдек, барча турдаги корхоналарга шартнома асосида сифатли бухгалтерия хизматлари кўрсатилади. Яъни, сиз «Аср» ўқув маркази хизматидан фойдаланишни бошлаш билан ташкилотингиз бухгалтерия ишларини ўз профессионалларига топширасиз.\nМарказда ўқувчилар бухгалтерия курсларини ўрганиш давомида ҳақиқий фирма ҳужжатлари билан ишлашади, яъни, тажриба қандайдир эски ҳисоб-китобларда эмас, ҳақиқий фирма ҳужжатлари асосида амалга оширилади.\nДарслар ҳафтасига уч кун, бир ярим соатдан олиб борилади. Дарслар икки тил: ўзбек ва рус тилларида олиб борилади.\n«Аср» ўқув марказининг бошқа марказлардан яна бир фарқли жиҳати шундаки, бу ерда бухгалтерия курсида таҳсил олишни истаган талабаларга умумий тўловнинг 20%и миқдорида чегирма тақдим этилади (талабалик гувоҳномаси тақдим этилган ҳолда).\nШунингдек, «Аср» ўқув марказида жорий қилинган тизимга кўра, ўқувчилар икки ой давомидаги натижаларига қараб керакли балларни йиғиб боришади. Якунда юқори балл олган ўқувчилар эса ўқув маркази томонидан ишга жойлаштирилади.\nАна энди сиз бухгалтерия билимларини муваффақиятли ва ҳар томонлама фойдали тарзда эгаллаш, шунингдек, бухгалтерия хизматидан фойдаланиш борасида яхши ўқув марказини биласиз.\nҲозироқ бизга мурожаат қилинг ва муваффақиятингиз учун керакли қадамни ташланг!\nЧилонзор тумани, Бунёдкор кўчаси, Интегро бизнес маркази. Б-блок, 2-қават, 7-хона.\nМўлжал: Чилонзор метро бекати.\nТел: +998 97 260-01-02


Курашчиларимизнинг Олимпиада олдидан тайёргарлиги муҳокама қилинди / Olamsport.com\n28 июн 07:39\nКурашчиларимизнинг Олимпиада олдидан тайёргарлиги муҳокама қилинди\nМухлисларимиз бўлажак Олимпия ўйинларида курашчиларимиздан ҳам катта натижалар кутишмоқда.\nМОҚ раиси ўринбосари Шерзод Ташматов Ўзбекистон спорт курашлари ассоциацияси бош котиби Шуҳрат Мамадалиев, эркин кураш бўйича терма жамоамиз мураббийи Олим Ҳикматов ва юнон-рум курашчиларимизнинг устози Равшан Рўзиқулов билан Токио-2020 Олимпия ўйинларига тайёргарликни яна бир бор муҳокама қилиб олди.\nЭслатиб ўтамиз, курашчиларимиз Токио-2020 Олимпия ўйинларига ҳар икки йўналишда 4 тадан, жами 8 та йўлланма қўлга киритишган. Суҳбат давомида ҳар бир лицензиатларимизнинг индивидаул тайёргарлиги, режалари, эҳтимолий рақиблари хусусида атрофлича гаплашилди. Шунингдек, курашчиларимизнинг вазнларини доимо назоратда ушлаш, керакли витаминларни ўз вақтида бериб бориш, базада эпидемиологик вазиятни қаттиқ назоратда ушлаш борасида ҳам фикрлар билдирилди.\nМаълум қилинишича, курашчиларимиз сўнгги йиғинни Тошкентда 29 июлгача ўтказишади. Шу куннинг ўзида ушбу спорт туридаги делегациямиз Токиога йўл олса, 1 августда юнон-рум, 4 августдан эркин курашчиларимиз беллашувларга киришадилар.


Дино Буццати (1906-1972; Италия) | Страница 2 из 2 | www.ziyouz.uz\nБош саҳифа Жаҳон насри онлайн антологияси Дино Буццати (1906-1972; Италия) (2)\nРубрика: Дино Буццати (1906-1972; Италия)\nХХ аср жаҳон ҳикоячилигининг бетакрор намояндаларидан бири италян адиби Дино Буццатидир (Dino Buzzati). У 1906 йилда Италиянинг Беллуно вилоятида туғилиб, 1972 йилда Миланда вафот этган.Кўп йиллар Миландаги “Коррера делла Сера” газетасида ишлаган.\nЁзувчининг “Тоғли Барнаббо” (1933), “Эски ўрмон сири” (1935), “Татар чўли” (1940), “Муҳаббат” (1963) романлари, “Йириклаштирилган қиёфа” (1960), “Айиқларнинг Ситсилияга ғаройиб босқини” (1945) ва бошқа қиссалари, кўпгина ҳикоя ва драмалари машҳур. Чунончи, “Татар чўли” романи билан “Қизиқ воқеа” драмасини француз тилига Албер Камю таржима қилган.\n“Татар чўли” романи Борхеснинг шахсий кутубхонасидаги энг ардоқли асарлардан бири ҳисобланган. Ёзувчининг 1958 йилда чоп этилган “Олтмиш ҳикоя” тўплами Италиянинг энг обрўли “Стрега” адабий мукофоти билан тақдирланган.“Ла Скала”даги шов-шув” ҳикоясини эса, Андре Моруа иккинчи жаҳон урушидан кейинги бутун Европа адабиётида дунёга келган энг ҳаққоний асар сифатида баҳолаган.\nДино Буццати. Ҳаво шарчаси (ҳикоя)\nЯкшанба куни эрталабки тоат-ибодатдан сўнг икки авлиё – улардан бирини Онето, иккинчисини Котиб деб аташарди – “Миллер” фирмасининг қора чарм сирилган оромкурсиларига қулайгина жойлашиб олиб, пастга – Ерга қарадилар-да, бу ажойиб-ғаройиб одамлар қавми нималар билан машғуллигини аниқлашга уриндилар.– Менга шуни давоми…\nДино Буццати. Тухум (ҳикоя)\nХалқаро Бинафша Хоч ташкилоти ўн икки ёшгача бўлган болалар учун қиролликнинг ёзги саройи қошидаги боғда “пасха тухумини овлаш” бўйича катта байрам шодиёнаси ташкил этди. Чипта нархи – йигирма минг лир.Тухумлар пичанлар ғарамига яшириб қўйилади.Қоидага кўра, болакай топиб олган барча тухумлар давоми…\nДино Буццати. Ёзувчининг сири (ҳикоя)\n«Мен адойи тамом бўлган одамман, лекин бахтиёрман. Ҳар қалай, мен қўлимдаги косани таг-тугига қадар сипқориб улгурганимча йўқ. Тўғри, жудаям оз бўлса-да, ҳали ичида нимадир бор. Уни сўнгги томчисига қадар тотиб кўришдан умидворман. Агар яна озгина яшай олсам, албатта: анчагина кексайиб давоми…\nДино Буццати. Инсоннинг улуғлиги (ҳикоя)\nҚоронғулик қўйнига чўмган қамоқхона эшиги очилиб, назоратчилар соқолли жиккаккина чолни ичкарига итқитганларида вақт алламаҳал бўлиб қолган эди.Қариянинг соқоли оппоқ ва ўзига етгулик даражада каттагина эди. У нимқоронғи хона бўйлаб ожизона нур таратар ва бу маҳбусларда муайян таассурот уйғотди. Қоронғи бўлгани давоми…\nДино Буццати. Ўликлар нега тирилмайди (ҳикоя)\nСкрипкасоз уста Амедео Торти ва унинг хотини қаҳва ичмоқда эдилар. Болалар аллақачон ухлаб қолган, эр-хотин одатдагидек жимгина ўлтиришарди. Бирданига хотини сўз бошлаб қолди:— Сенга нима деб айтишни ҳам билмайман… Кун бўйи аллақандай ғалати бўлиб юрибман… Назаримда худди кечқурун бизникига Аппашер давоми…\nДино Буццати. Эйнштейн билан иблисвачча (ҳикоя)\nКуз оқшомларининг бирида Альберт Эйнштейн Пристон (Нью Жерси штати) йўлкалари бўйлаб кезиб юрар экан, бир ғайритабиий воқеани бошидан кечирди. Унинг ўз ҳолига ташлаб қўйилган ўй-фикрлари бу дамда занжиридан халос бўлган ит мисоли дайдишар, ўз соҳибларини назар-писанд қилишмасди. Қизиғи шундаки, айни давоми…\nДино Буццати. Етти қават (ҳикоя)\nЧоп этилган 05.07.2012 МуаллифZiyouz.uz\nБир кеча-кундуз поездда силкина-силкина ториққан Жузеппе Корте мартнинг яримёруғ саҳар-мардонида ўша машҳур клиника жойлашган шаҳарга етиб келди. Иссиғи жиндай баланд эса-да, бироқ шунга қарамасдан, вокзалдан касалхонагача бўлган йўлни жомадонини кўтарганча пиёда босиб борди. Жузеппе Корте касалликнинг енгил шакли билан оғриганди, давоми…\nДино Буццати. “Чиқ-чиқ” товуши (ҳикоя)\nДино Буццати. Афсунгар (ҳикоя)\nДино Буццати. Икки ҳайдовчи (ҳикоя)\nДино Буццати. Ишқий мактуб (ҳикоя)\nДино Буццати. Рангли пуфак (ҳикоя)\nДино Буццати. Тақиқ (ҳикоя)\nДино Буццати. Тезюрар поезд (ҳикоя)\nДино Буццати. Шифокор ҳузурида (ҳикоя)


Ўзбекистонда янги жорий этилаётган “Vatandosh” ва “Golden visa” визаларидан кимлар фойдалана олади? - Халқ сўзи\nЎзбекистонда янги жорий этилаётган “Vatandosh” ва “Golden visa” визаларидан кимлар фойдалана олади?\n17:11 06 Июль 2018 Сиёсат\nЎзбекистон Республикаси Президентининг “Ўзбекистон Республикасига хорижий фуқароларнинг кириши тартибини оптималлаштиришга доир қўшимча чора-тадбирлар тўғрисида”ги қарорига мувофиқ “Vatandosh” ва “Golden visa” визалари жорий этилмоқда.\nХўш, ушбу визаларни кимлар фойдалана олади?\nМазкур ҳужжатга кўра, “Vatandosh” визаси келиб чиқиши Ўзбекистон Республикасидан бўлганлар ва уларнинг оила аъзоларига беш йиллик муддатга берилади.\n“Golden visa” визадан эса йирик хорижий инвесторлар ўн йиллик муддатда фойдаланади олади.


Том ҳақида — У ким, бу нима — QOMUS.INFO\nQOMUS.INFO > Т ҳарфи > ТОМ\nТОМ — бинонинг устини ёпиб турувчи қисми. Деворлар ва бинонинг ичини ёғинсочиндан асрайди. Юк кўтарувчи (ферма, сарров, стропил, хари ва б.) ҳамда тунука, шифер, толь сингари ёпувчи қисмлардан иборат. Шаклига кўра, Томлар бир нишабли, икки нишабли, тўрт нишабли, кўп нишабли, шатр (қубба) шаклли, чордоқли ёки чордоқсиз (ясси), баланд чордоқлимансарда кўринишида бўлиши мумкин.\nЭни кенг саноат биноларида табиий ёритиш ва ҳаво алмаштириш мақсадларида Том ўртасига фонар (ойнаванд туйнук) ишланади. Бундан ташқари Т. ларнинг гумбазли, пирамидасимон, конуссимон ва қобиқсимон хиллари ҳам бўлади. Гумбазли Томлар Ўрта Осиёда, хусусан, Ўзбекистонда қадимдан кенг тарқалган. Булар ҳозир ҳам қурилади (қ. Гумбаз).\nЎзбекистонда оддий уйжойлар қадимда, асосан, ясси Том ли бўлиб, уй деворига тўсинлар ташлаб, уларнинг устига тоқи (васса) терилган, устига бўйра, қамиш ёки похол тўшалган, тупроқ солиб текисланган, кейин сомонли лой билан сувалган. Айрим жойларда ҳозир ҳам шундай Томлар бор. Аксар турар жой бинолари нишабли қилинади. Олдин стропила ишлаб олиниб, устига ёпиш материали (тунука, шифер ва б.) крпланади.\nЁпиш материалларининг хоссалари ва ҳудуднинг иқлимий шароитига қараб Томнинг нишаби ҳар хил (тунука, толь ва рубероидлар учун пастроқ; асбоцемент, черепица ва шиферларда — тикроқ) олинади. Бир нишабли Томлар, асосан, ёрдамчи хўжалик биноларига қурилади. Икки нишабли Томлар энг кенг тарқалган. Кўп нишабли Том энг мураккаб ҳисобланади.\nЎзбекистон ҳудудида мансардали (чордоқли қисми хонага мосланган) уйлар кам қурилади, уйжой масаласи танқис бўлган ҳолларда уларнинг аҳамияти катта.\nPrevious PostТОЛА ОПТИКАСИ


Илғор технологиялар, юқори сифатдаги материаллар ва харидор ҳақида қайғуриш – айнан мана шу хусусиятлар LG’нинг InstaView Door-in-Door функцияли «ақлли» совутгичлари сериясида жамланган. Совутгичнинг силлиқ юзасига бир маротаба енгилгина тегиб қўйсангиз кифоя – шу заҳоти ичидаги нарсаларни намойиш эта бошлайди. Ортиқча ҳаракатга ўрин йўқ, совуқ ҳаво техника ичини тарк этмайди, электр қуввати тежалади ва албатта, шунга мувофиқ, сизнинг ҳамёнингиз ҳам ортиқча харажатдан зарар кўрмайди. Совутгич бир мақсад, яъни маҳсулотлар софлиги ва сифатини имкон қадар узоқ сақлаш учун яратилган қулай ва фойдали функцияларга «тўлиб-тошган».\nFRESH Balancer – оптимал намлик даражасини регулятор ёрдамида ўзингиз белгилашингиз мумкин: балиқ, гўшт ёки сабзавотлар. Микроиқлим сиз танлаган режимга мувофиқ автоматик тарзда созланади. Hygiene Fresh фильтри – совутгич ичида ёқимсиз ҳидлардан ҳимоялаш ва бактерияларни 99,9 фоизгача йўқ қилишдир. Moist Balance Crisper тизими мукаммал контейнердан иборат бўлиб, сизга одатдагидек совутгичларга ўрнатилган микроиқлимдан яхшироғини яратиш имконини беради. Inverter Linear линияли компрессори нафақат энергия самарадорлигини оширади, балки шовқин даражасини ҳам максимал даражада пасайтиради. Space Plus Ice тизими туфайли қўшимча жой пайдо бўлади, бу эса катта оилалар учун жуда ҳам зарурдир. Вертикал LED ёритгичи эса совутгич ичидаги ҳар бир токчани ёритишга ёрдам беради – бирорта ҳам маҳсулот эътибордан четда қолмайди.\nLG InstaView Door-in-Door совутгичларининг премиум линиясига хона интерьерининг ҳар қандай ранг кўринишига мос келадиган модел эстетикасини ўзида акс эттирувчи тиниқ, силлиқ қопламали оригинал янгилик қўшилди.\nҚуйидаги дўконларда LG Insta View Door-in-Door совутгичларининг нархи билан танишиш ҳамда уни харид қилишингиз мумкин:


Мудроқ қалбларга даъват - Ishonch.uz\nБош саҳифа Ўзбекистон Мудроқ қалбларга даъват\nОчиғини айтсам, мен шу кунга қадар Президент Шавкат Мирзиёев юрт равнақи, миллат келажаги йўлида амалга ошираётган ҳамма ишларни яхши биламан, зарур пайтда баҳоли қудрат ўз муносабатимни билдира оламан, деб ўйлардим. Аммо Ўзбекистон касаба уюшмалари Федерацияси раиси, таниқли сиёсатшунос Қудратилла Рафиқовнинг «Ishonch» газетасида чоп этилган «Миллатпарвар» мақоласини ўқигач, фикрларим янада бойиганини ҳис қилдим.\nЎтмишда юнон файласуфи Суқротдан «Шунча китоб ўқиб нимани билдингиз?», дея сўрашганида, у «Ҳеч нарсани билмаслигимни билдим!», деб жавоб берган экан. «Миллатпарвар» мақоласи ҳам мени билганларимдан билмаганларим кўплигига ишонтирди. Унда Шавкат Мирзиёев давлат раҳбари сифатида иш бошлаши биланоқ давлатнинг жамиятга, одамларга нисбатан муносабати яхши томонга кескин ўзгаргани ортиқча дабдабаларсиз, аниқ мисоллар, тарихий воқеа-ҳодисалар ҳамда уларни ўзаро қиёслаш орқали очиб берилган.\nШу ўринда мақоланинг ўзим учун энг муҳим саналган жиҳатига тўхталиб ўтсам. Муаллиф тилга олган Вьетнам уруши фожиаси – Осиёнинг тинчгина яшаб келаётган меҳнаткаш бир халқини 90 минг тонна гербицид ёрдамида қириб ташлашга киришилгани, ғараз мақсадда ушбу мамлакат табиати ҳам издан чиқариб юборилгани мени бутунлай карахт қилиб қўйди. Кейин ўйлаб қолдим: 90 минг тонна гербицид битта мамлакат халқига ва табиатига шунча қирғин келтирган бўлса, Ўзбекистон халқининг сабр-бардошига, матонатига, иродасига қойил қолсак, шўролар замонида шафқатсизларча топталганига қарамай, табиатимиз гуллаб-яшнаб тургани учун ҳар қанча шукроналар келтирсак, арзийди. Негаки, бизда пахта етиштириш асноси заҳарли гербицид эллик-олтмиш йил давомида Вьетнамдагидан бир неча юз баравар кўп ишлатилган. Шунинг учун ҳам аёлларимиз тобора камқон, фарзандларимиз нимжон, ота-оналаримиз касалманд бўлиб бораверган. Бу қанчалар даҳшатли фожиа эканини кўпчилик билмаган, билганлар сукут сақлашга мажбур бўлган. Президент Шавкат Мирзиёев эса аввал-бошданоқ пахта экишни кескин қисқартириш тарафдори бўлди ва халқимизни турли азоб-уқубатлардан қутқариб қолди.\nМақолада қуйидаги жумлаларни ҳам ўқиймиз: «Яқинда матбуотда Сурхондарё вилоятининг Олтинсой туманида яшовчи Насиба Атамуродованинг Президентга ёзган мактуби эълон қилинди. Ўз мактубида у Юртбошимизга шундай мурожаат қилади: «Ижозат берсангиз, Сизга бир фарзанд ўз отасига ҳурматини изҳор этгандай мурожаат қилсам. Зотан, Сиз менга отам, туғишганларим қилолмаган яхшиликни, беролмаган меҳрни бердингиз. Ҳаётга, яшашга бўлган қарашларимни ўзгартирдингиз. Мен энди ҳечам қўрқмай яшайман. Биламанки, мен ташлаб қўйилмаганман, ортимизда Сиздек суянчимиз ва меҳрибонимиз бор».\nШавкат Мирзиеёв давлат раҳбари бўлгунга қадар эътибордан четда қолган бундай аёллар, оилалар сони кўпайса кўпайганки, камаймаган. Кейин-чи?..\nҚудратилла Рафиқов алоҳида таъкидлаганидек, Президент ташаббуси билан қисқа фурсатда 432 минг 781 нафар хотин-қиз «Аёллар дафтари»га киритилди. Улардан 56,9 фоизининг муаммолари тезлик билан ҳал этилди. Ишсиз қолган 208 минг 975 нафар опа-сингилларимизнинг бандлиги таъминланди. Бундан ташқари, зориқиб яшашдан, адолат излашдан тўйиб кетган қанчадан-қанча аёлларимиз бахтиёр ҳаётга қайтарилди. Бу аслида элнинг корига яраш, миллатнинг букилган қаддини тиклаш, деганидир.\nИшончим комилки, «Миллатпарвар» мақоласи мудроқ қалбларни уйғотишга хизмат қилади. «Сенга нима, менга нима?» қабилида ишлашга ўрганиб қолган баъзи замондошларимизни ўз виждони ва меҳнаткаш халқимиз олдида жавоб беришга ундайди. Миллат дарди билан яшаш том маънода улкан саодат эканини англатади.\nМатбуотда бундай мақолаларнинг тез-тез ёритилиши эса жамиятимиз янада равнақ топишига хизмат қилади.\nЎзбекистон касаба уюшмалари Федерацияси Навоий вилояти кенгаши раҳбари\nАввалги саҳифаҚонун ижроси билан гўзал!\nКейинги мақолаХалқни деб яшаш — энг буюк бахт! «Миллатпарвар» мақоласини ўқиб…


СИМОБ ҲАҚИДА БАЪЗИ ҲАҚИҚАТЛАР (БИЛАСИЗМИ?..) - 25 Октября 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Октябрь » 25 » СИМОБ ҲАҚИДА БАЪЗИ ҲАҚИҚАТЛАР (БИЛАСИЗМИ?..)\nСимоб ер юзида жуда камчиликни ташкил этувчи, одатий ҳаво ҳароратида суюқ ҳолатда сақланиб қолувчи металл тури ҳисобланади. Симоб иссиқлик таъсирида ёйилиш, совуқ ҳароратда қисқариш хусусиятига эга. Шу хусусияти симобдан термометр, барометрлар яратишда жуда асқотади. Симоб ўзидан электр токини жуда яхши ўтказиб, электр ўчиргич-ёққичлар, релеларнинг янада яхшироқ ишлаши учун фойдаланилади. Симоб буғи люминесцент лампалар учун фойда беради. У ўзидан электр токини ўтказиш жараёнида ёруғликни ташқарига яхшироқ етказиб бера олади. Симоб-антисептик бактерияларни ўлдиришда ишлатилади. Симоб сульфати органик боғланишларнинг тест синовлари учун ҳам фойдали. Симоб фульминатидан бомбалар яратишда кенг фойдаланилади. Бўёқ ишлаб чиқарувчилар симоб сульфиди ёрдамида вермильон деб номланувчи қизил пигмент яратишади.